open-index/open-wikipedia-markdown huggingface dataset:
കൊളംബിയ ബഹിരാകാശ ദുരന്തം

2003 ഫെബ്രുവരി ഒന്നിന് കൊളംബിയ ഭൂമിയിലേക്ക് തിരിച്ചിറങ്ങാൻ 16 മിനിറ്റ് അവശേഷിക്കുമ്പോഴാണു കൊളംബിയ ബഹിരാകാശ വാഹനം ടെക്സസിനു മുകളിൽ വെച്ച് ചിന്നിച്ചിതറി.ഇന്ത്യൻ വംശജ കൽപന ചാവ്‌ലയടക്കം ഏഴു ബഹിരാകാശ സഞ്ചാരികളും ദുരന്തത്തിൽ മരണമടഞ്ഞു.ഭൗമ-മണ്ഡലത്തിലേക്കു  പ്രവേശിച്ചയുടൻ കൊളംബിയ പൊട്ടിത്തെറിക്കുകയായിരുന്നു. വിക്ഷേപണ സമയത്തു തന്നെ സംഭവിച്ച ചില സാങ്കേതിക തകരാറുകളായിരുന്നു ദുരന്തത്തിനു കാരണമായതെന്ന് പിന്നീട് കണ്ടെത്തി.

"കൊളംബിയ' ദുരന്തം അമേരിക്കയുടെ മൂന്നാമത്തെ ബഹിരാകാശ വാഹന അപകടമാണ്. തിരിച്ചിറങ്ങവേ ഒരു അമേരിക്കന് ബഹിരാകാശ വാഹനം പൊട്ടിച്ചിതറുന്നത് ആദ്യ സംഭവവും. ബഹിരാകാശത്തിൽ അനുഭവപ്പെടുന്ന ഭാരമില്ലായ്മയെപ്പറ്റിയുള്ള ഗവേഷണമായിരുന്നു അവരുടെ ദൗത്യം.ബഹിരാകാശ സഞ്ചാരികളുടെ സുരക്ഷയ്ക്കുവേണ്ടിയായിരുന്നു നാസ ഈ പഠനം നടത്തിയത്. നിലത്തിറങ്ങുന്നതിനു 16 മിനിറ്റ് മുൻപ് കൊളംബിയയുമായുള്ള ബന്ധം നാസയ്ക്ക് നഷ്ടപ്പെടുകയായിരുന്നു.20,112 കിലോ മീറ്റർ വേഗത്തിൽ സഞ്ചരിച്ചുകൊണ്ടിരുന്ന കൊളംബിയ തകരുമ്പോൾ 200700 അടി ഉയരത്തിലായിരുന്നു.
കൊളംബിയയുടെ 28-ാംമത് ദൗത്യത്തിനിടെയായിരുന്നു ആകാശദുരന്തമുണ്ടായത്.16 ദിവസത്തെ ബഹിരാകാശ യാത്രക്ക് ശേഷമായിരുന്നു ഇവരുടെ മടക്കയാത്ര.

## കൊളംബിയ സംഘം
thumb|left|കൊളംബിയ ദുരന്തത്തിനു മുൻപ് ബഹിരാകാശത്തു വച്ചെടുത്ത ചിത്രത്തിൽ കൽ‌പന സഹയാത്രികർക്കൊപ്പം.                                 
* **കമാൻഡർ** : റിക്ക്  ഡി . ഹസ്ബൻഡ്, അമേരിക്കൻ വ്യോമസേനാ ഉദ്യോഗസ്ഥനും മെക്കാനിക്കൽ എൻജിനീയറും ആയിരുന്നു.
* **പൈലറ്റ്** : വില്യം സി മെക്കൂൾ, അമേരിക്കൻ നാവികോദ്യോഗസ്ഥൻ.
* **പേലോഡ് കമാൻഡർ** : മൈക്കിൾ പി അൻഡേർസൺ,അമേരിക്കൻ വ്യോമസേനാ ഉദ്യോഗസ്ഥനും ഭൗതികവിജ്ഞാനിയും ആയിരുന്നു.
* **പേലോഡ് സ്പെഷലിസ്ററ്** : ഇലാൻ റമോൺ,ഇസ്രയേൽ വ്യോമസേനാ ഉദ്യോഗസ്ഥനും ഇസ്രയേലിൽ നിന്നുള്ള ആദ്യ ബഹിരാകാശ സഞ്ചാരിയുമയിരുന്നു.
* **മിഷൻ സ്പെഷലിസ്ററ്** : കൽപന ചാവ്‌ല, ഇന്ത്യൻ ബഹിരാകാശ ശാസ്‌ത്രജ്ഞ.
* **മിഷൻ സ്പെഷലിസ്ററ്** : ഡേവിഡ്  എം ബ്രൗൺ,അമേരിക്കൻ വ്യോമസേനാപതി.
* **മിഷൻ സ്പെഷലിസ്ററ്** : ലോറൽ ക്ളാർക്ക്, അമേരിക്കൻ വ്യോമസേനാപതി.

## അവലംബങ്ങൾ

വർഗ്ഗം:ബഹിരാകാശ അപകടങ്ങൾ
വർഗ്ഗം:കൊളംബിയ ബഹിരാകാശ ദുരന്തം
അമേരിക്കൻ കൂട്ട്

അമേരിക്കയിലെ തടാകങ്ങളിലും കുളങ്ങളിലും കണ്ടുവരുന്ന ഒരിനം ജലപക്ഷിയാണ് **അമേരിക്കൻ കൂട്ട്** . ചെറിയ കട്ടിയുള്ള വെളുത്ത കൊക്കും ചാരനിറമുള്ള ശരീരവുമാണിവയ്ക്ക്. കഴുത്തിനും തലയ്ക്കും കൂടുതൽ കടുത്ത നിറമുണ്ടായിരിക്കും. മഞ്ഞ നിറമുള്ള കാലുകളാണ് അമേരിക്കൻ കൂട്ടിന്. നടക്കുമ്പോഴും നീന്തുമ്പോഴും തല മേലോട്ടും കീഴോട്ടും വെട്ടിക്കുന്ന ഇവയ്ക്ക് **മാർഷ് ഹെൻ**, **മഡ് ഹെൻ** എന്നും വിളിപ്പേരുണ്ട്. സസ്യങ്ങളും ചെറുജീവികളും മത്സ്യങ്ങളും ജലജീവികളുമാണ് ഇവയുടെ ആഹാരങ്ങൾ.

## അവലംബങ്ങൾ

വർഗ്ഗം:വടക്കേ അമേരിക്കയിലെ പക്ഷികൾ
വർഗ്ഗം:ഐസ‌്‌ലാന്റിലെ പക്ഷികൾ
വർഗ്ഗം:പോർട്ടോ റിക്കോയിലെ പക്ഷികൾ
മറിയം മിർസാഖാനി

ഫീൽഡ്‌സ് മെഡലിനർഹയായ ഇറാനിയൻ ഗണിത ശാസ്ത്രജ്ഞയാണ് **മറിയം മിർസാഖാനി**. ഫീൽഡ്‌സിന്റെ ചരിത്രത്തിലെ ആദ്യ വനിതാ പുരസ്‌കാര ജേതാവാണിവർ. റീമാൻ സർഫേസും അവയുടെ മൊഡ്യൂളി സ്‌പേസസുമായി ബന്ധപ്പെട്ട ക്ഷേത്രഗണിത പഠനത്തിന് മറിയം മിർസഖാനി നൽകിയ സംഭാവനകളെ മാനിച്ചാണ് 'ഗണിതത്തിലെ നോബൽ സമ്മാനം' എന്നറിയപ്പെടുന്ന ഫീൽഡ്‌സ് മെഡൽ ലഭിച്ചത്. 
## ജീവിതരേഖ
1994-ലേയും 1995-ലേയും ഇന്റർനാഷണൽ മാത്തമാറ്റിക്‌സ് ഒളിമ്പ്യാഡുകളിൽ പങ്കെടുത്ത മറിയം സ്വർണ മെഡൽ കരസ്ഥമാക്കി. ഷരിഫ് യൂണിവേഴ്‌സിറ്റി ഓഫ് ടെക്‌നോളജിയിൽനിന്നും ഗണിതത്തിൽ ബിരുദവും ഹാർവാർഡ് യൂണിവേഴ്‌സിറ്റിയിൽനിന്നും ഡോക്ടറേറ്റും നേടി. ഫീൽഡ്‌സ് മെഡൽ ജേതാവായിരുന്ന കെർട്ടിസ് മാക്മുളളനായിരുന്നു ഹാർവാഡിൽ മറിയത്തിന് വഴികാട്ടി. സ്റ്റാൻഫോർഡ് യൂണിവേഴ്‌സിറ്റിയിലെ ഗണിതശാസ്ത്ര പ്രൊഫസറായിരുന്നു മറിയം
## അന്ത്യം
മജ്ജയിൽ അർബുദം ബാധിച്ച് നാലുവർഷമായി ചികിത്സയിലായിരുന്ന മറിയം അമേരിക്കയിലെ ആസ്​പത്രിയിൽ 2017 ജൂലൈ 15 നു അന്തരിച്ചു.
## പുരസ്കാരങ്ങൾ
*ഫീൽഡ്‌സ് മെഡൽ
## അവലംബം

## പുറം കണ്ണികൾ
*
*

വർഗ്ഗം:1977-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഗണിതശാസ്ത്രജ്ഞർ
ബെനഡിക്റ്റ് ആൻഡേഴ്സൺ

പ്രമുഖനായ ഒരു രാഷ്ട്രീയ ചിന്തകനും എഴുത്തുകാരനുമാണ് **ബെനഡിക്റ്റ് ആൻഡേഴ്സൺ**. 1983ൽ പ്രസിദ്ധീകരിച്ച ഇമാജിൻഡ് കമ്മ്യൂണിറ്റീസ്  അദ്ദേഹത്തിന്റെ പ്രശസ്തകൃതിയാണ്.

വർഗ്ഗം:ചരിത്രകാരന്മാർ
വർഗ്ഗം:1936-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
അന്താരാഷ്ട്ര ഗണിത സംഘടന

അന്താരാഷ്ട്ര തലത്തിൽ ഗണിതശാസ്ത്ര മേഖലയിൽ അർപ്പണമനോഭാവത്തോടെ പ്രവർത്തിക്കുന്ന ഒരു സർക്കാർ ഇതര സംഘടനയാണ് (non-governmental organisation) **അന്താരാഷ്ട്ര ഗണിത സംഘടന** (**IMU**). അന്താരാഷ്ട്ര സയൻസ് കൗൺസിലിൽ അംഗമാണ്. അന്താരാഷ്ട്ര ഗണിത ഒളിമ്പ്യാഡിനെ പിന്തുണയ്ക്കുന്നു. 77 രാ‍ജ്യങ്ങളിലെ ഗണിത ശാസ്ത്ര സംഘടനകളാണ് ഇതിലെ അംഗങ്ങൾ.

## അവലംബങ്ങൾ

വർഗ്ഗം:ശാസ്ത്രസംഘടനകൾ
ലെസ്റ്റർ ജയിംസ് പെറിസ്

ശ്രീലങ്കൻ സിനിമയിലെ ഏറ്റവും സമുന്നതരായ സംവിധായകരിൽ ഒരാളാണ്‌ **ലെസ്റ്റെർ ജയിംസ് പെറിസ്**. ഗ്രാമീണ ലങ്കയുടെ കഥകളാണ്‌ പെറിസിന്റെ സിനിമകൾ കൂടുതലും പറയുന്നത്. ആദ്യമായി അക്കാദമി അവാർഡിനു നിർദ്ദേശിക്കപ്പെട്ട ശ്രീലങ്കൻ സിനിമ ‘വേകന്ദേ വളു​റുവ’ സംവിധാനം ചെയ്തത് ഇദ്ദേഹമാണ്‌. ലങ്കൻ സിനിമയിലെ മികച്ചവയായി കരുതപ്പെടുന്ന രേഖാവ, നിധനായ, ഗമ്പെരലിയ എന്നിവ ഇദ്ദേഹത്തിന്റെ മികച്ച സൃഷ്ടികളിൽ പെടുന്നു. പ്രശസ്ത സംവിധായിക സുമിത്ര പെറിസ് പത്നിയാണ്‌. സഹോദരൻ ഐവാൻ പെറിസ് ഒരു ചിത്രകാരനായിരുന്നു.

## അവലംബങ്ങൾ

വർഗ്ഗം:ശ്രീലങ്കൻ സിനിമ
വർഗ്ഗം:1919-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
സ്ലാവുകൾ

യൂറോപ്പിലും മധ്യേഷ്യയിലുമായി അധിവസിക്കുന്ന ഏറ്റവും വലിയ ഒരു ഇൻഡോ-യൂറോപ്യൻ ഭാഷാ-വംശീയ വിഭാഗമാണ് **സ്ലാവുകൾ**. ഇൻഡോ-യൂറോപ്യൻ ഭാഷകളുടെ വലിയ ബാൾട്ടോ-സ്ലാവിക് ശാഖയിൽ പെടുന്ന വിവിധ സ്ലാവിക് ഭാഷകളാണ് അവർ സംസാരിക്കുന്നത്. ഭൂമിശാസ്ത്രപരമായി വടക്കൻ യുറേഷ്യയിലുടനീളം വ്യാപിച്ചുകിടക്കുന്ന സ്ലാവുകൾ, പ്രധാനമായും മധ്യ, കിഴക്കൻ, തെക്കുകിഴക്കൻ യൂറോപ്പിൽ വസിക്കുന്നു. ഒരു വലിയ സ്ലാവിക് ന്യൂനപക്ഷം ബാൾട്ടിക് രാജ്യങ്ങളിലും മധ്യേഷ്യയിലും ചിതറിക്കിടക്കുമ്പോൾ കുടിയേറ്റത്തിന്റെ ഫലമായി ഗണ്യമായ സ്ലാവിക് പ്രവാസികൾ അമേരിക്കകളിലുടനീളവും കാണപ്പെടുന്നു.

## അവലംബം


വർഗ്ഗം:യൂറോപ്പിലെ ജനവിഭാഗങ്ങൾ
വർഗ്ഗം:ഏഷ്യയിലെ ജനവിഭാഗങ്ങൾ
വർഗ്ഗം:സ്ലാവിക് ജനവിഭാഗങ്ങൾ
തോട്ടുപൊയിൽ

മലപ്പുറം ജില്ലയിലുള്ള മഞ്ചേരി നഗരസഭയിൽ ഉൾപ്പെടുന്ന ഒരു ഗ്രാമമാണ് **തോട്ടുപൊയിൽ** . ഇവിടേക്ക് 3 ബസ്സുകൾ സർവ്വീസ് നടത്തുന്നു. വിശാലമായ വയലുകൾ, കുന്നിൻ ചെരിവുകൾ, അവക്കിടയിലൂടെയുള്ള ചെറിയ അരുവി എന്നിവ ഈ നാടിന്റെ മനോഹാരിത വർധിപ്പിക്കുന്ന ഘടകങ്ങളാണ്..

## ചരിത്രം
## ആരാധനാലയങ്ങൾ
## വിദ്യാഭ്യാസസ്ഥാപനങ്ങൾ
നജാത്തുൽ ഇസ്ലാം മദ്രസ, ജി.എൽ.പി സ്‌കൂൾ തോട്ടുപൊയിൽ

## പ്രമുഖ വ്യക്തികൾ
## അവലംബം

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ബലികുടീരങ്ങളേ

വയലാർ രാമവർമ്മ എഴുതി ദേവരാജൻ സംഗീതം പകർന്ന പ്രശസ്തമായ ഒരു മലയാള ഗാനമാണ് **ബലികുടീരങ്ങളേ**. 1857ലെ ഒന്നാം സ്വാതന്ത്രസമരത്തിന്റെ നൂറാം വാർഷികം പ്രമാണിച്ച് 1957ൽ രുവനന്തപരത്ത് നിർമ്മിച്ച പാളയം രക്തസാക്ഷി മണ്ഡപത്തിന്റെ ഉദ്ഘാടനച്ചടങ്ങിന് അവതരിപ്പിക്കാൻ ഈ ഗാനം തെരഞ്ഞെടുത്തു.  വയലാറും ദേവരാജനും ഒരുമിച്ച് ചിട്ടപ്പെടുത്തിയ ആദ്യഗാനമായിരുന്നു ഇത്.

## ചരിത്രം
1857 ൽ ന­ട­ന്ന ഒ­ന്നാം സ്വാ­ത­ന്ത്ര്യ­സ­മ­ര­ത്തി­ന്റെ ശ­ത­വാർ­ഷി­ക­ത്തി­ന്റെ സ്മാരകമായാണ് പാ­ള­യ­ത്ത്‌ ര­ക്ത­സാ­ക്ഷി മണ്ഡപം പ­ണി­ക­ഴി­പ്പി­ച്ച­ത്‌.  രാഷ്ട്രപതിയായിരുന്ന രാജേന്ദ്രപ്രസാദാണ് മണ്ഡപം ഉദ്ഘാടനം ചെയ്യാൻ എത്തിയത്. പൊൻകുന്നം വർക്കിക്കായിരുന്നു ഉദ്ഘാടന കമ്മിറ്റിയുടെ ചുമതല. വി.ജെ.ടി ഹാളിലെ സമ്മേളനത്തിൽ അറുപത് പേർ ഒന്നിച്ചാണ്  ഈ ഗാനം പാടിയത്. ഗാനത്തിൽ ചെങ്കൊടി എന്ന വാക്ക് മാറ്റണമെന്ന് സംഘാടക സമിതി ആവശ്യപ്പെട്ടു. പൊൻകുന്നം വ൪ക്കിക്കും ദേവരാജൻ മാസ്റ്റർക്കും അതിനു സമ്മതമായില്ല. എന്നാൽ വയലാർ അത് പൊൻകൊടി നേടി എന്നാക്കി കമ്മറ്റിയുടെ അ൦ഗീകാരം വാങ്ങി. പിന്നീട് റിഹേഴ്സൽരആരംഭിച്ചു അപ്പോഴൊക്കെ സംഘാടകരും ഉദ്യോഗസ്ഥരും നിരീക്ഷിക്കുന്നുണ്ടായിരുന്നു. പൊൻകൊടി എന്നുതന്നെ പാടി. സ്റ്റേജിൽ കയറുന്ന സമയത്ത് വയലാർ ഗായകരോട് ചെങ്കൊടി എന്നുതന്നെ പാടണമെന്ന് നി൪ദേശിച്ചു. 
പിന്നീട് കെ.പി.എ.സി ഈ ഗാനം അവതരണഗാനമായി തെരഞ്ഞെടുത്തു. അതോടു കൂടിയാണ് ഈ ഗാനം ജനകീയമാകുന്നത്.
എന്നാൽ ഈ ഗാനത്തിന്റെ വസ്തുത സംബന്ധിച്ച് വിവിധ അഭിപ്രായങ്ങൾ രൂപപ്പെട്ടിട്ടുണ്ട്. 1957-ൽ തിരുവനന്തപുരത്ത് സ്ഥാപിച്ച രക്തസാക്ഷി മണ്ഡപത്തിന്റെ ഉദ്ഘാടന ചടങ്ങിൽ ആലപിക്കാൻ വേണ്ടി തയ്യാറാക്കിയ സംഘഗാനമാണിത് എന്നതാണ് ഒരു അഭിപ്രായം. ഒന്നാം സ്വാതന്ത്ര്യസമരത്തിന്റെ ശതാബ്ദിയുടെ ഭാഗമായി എല്ലാ സംസ്ഥാന തലസ്ഥാനങ്ങളിലും രക്തസാക്ഷി മണ്ഡപങ്ങൾ സ്ഥാപിക്കണമെന്ന നിർദ്ദേശമയച്ചത് അന്നത്തെ പ്രധാനമന്ത്രി ജവഹർലാൽ നെഹ്റുവാണ്.കേരള മന്ത്രിസഭ ഈ വിഷയം ചർച്ച ചെയ്തപ്പോൾ മന്ത്രി എം.എൻ. ഗോവിന്ദൻനാർ കെ.പി.എ.സി.യെ കലാപരിപാടികളുടെ ചുമതല ഏൽപ്പിക്കണമെന്ന് നിർദ്ദേശിച്ചു.ഒരു സംഘഗാനവും നാടകവും അവതരിപ്പിക്കാനാണ് തീരുമാനിച്ചത്. നാടക രചന പൊൻകുന്നം വർക്കിയെ ചുമതലപ്പെടുത്തി. സ്വാതന്ത്ര്യസമരത്തിലെ രക്തസാക്ഷികളെ അനുസ്മരിക്കുന്ന നാടകത്തിനും സംഘഗാനത്തിനും നിർദ്ദേശം വന്നു. മുഖ്യമന്ത്രി ഇ.എം.എസ്. അതിനൊരു ഭേദഗതി നിർദ്ദേശിച്ചു. സ്വാതന്ത്ര്യത്തിനുവേണ്ടി പൊരുതിയ മുഴുവൻ പേരെയും അഭിവാദ്യം ചെയ്യുന്നതാകണം ആ ഗാനമെന്നായിരുന്നു അദ്ദേഹത്തിന്റെ അഭിപ്രായം. ഈ നിർദ്ദേശങ്ങൾ ഉൾക്കൊണ്ട് വയലാർ-ദേവരാജൻ സംഘം ഒരുക്കിയ പാട്ടാണ് ‘ബലികുടീരങ്ങളേ’ എന്നത്.  പിന്നീട് ഈ ഗാനം ചെറിയ മാറ്റങ്ങളോടെ എ.ഐ.ടി.യു.സി.യുടെ എറണാകുളം സമ്മേളനത്തിൽ അവതരിപ്പിച്ചു. തുടർന്ന് കെ.പി.എ.സി.യുടെ അവതരണഗാനമായി. അത് ഇന്നും തുടരുന്നു.

## ആദ്യ അവതരണത്തിൽ പാടിയവർ
കെ.എസ്. ജോർജ്, കെ.പി.എ.സി. സുലോചന, എൽ.പി.ആർ. വർമ, സി.ഒ. ആന്റോ, കവിയൂർ പൊന്നമ്മ, ജോസ് പ്രകാശ്, കൊടുങ്ങല്ലൂർ ഭാഗീരഥിയമ്മ, സുധർമ, ബിയാട്രീസ്, വിജയകുമാരി, ആന്റണി എലഞ്ഞിക്കൽ തുടങ്ങി അറുപത് പേരാണ് ആദ്യാവതരണത്തിൽ ഈ ഗാനം ആലപിച്ചത്.
ലഘുചിത്രം|ബലികുടീരങ്ങളേ... (ഉപകരണ സംഗീതത്തിൽ)

## വരികൾ
* വരികൾ ഇവിടെ

## അവലംബം

വർഗ്ഗം:മലയാളഗാനങ്ങൾ
ശ്രീകുമാരി രാമചന്ദ്രൻ

നോവലിസ്റ്റ്, കഥാകൃത്ത്, പ്രസംഗക, നർത്തകി എന്നീ നിലകളിൽ പ്രശസ്തയായ മലയാളി വനിതയാണ് **ശ്രീകുമാരി രാമചന്ദ്രൻ**.

## ജീവിതരേഖ
ശ്രീകുമാരി ജനിച്ച് വളർന്നത് കൊച്ചിയിലാണ് . സാമ്പത്തികശാസ്ത്രത്തിൽ ബിരുദവും ഹിന്ദിവിശാരദ പട്ടവും നേടിയിട്ടുണ്ട്. അഡ്വ. സി. രാമചന്ദ്രമേനോനുമായി ചെറിയപ്രായത്തിൽ തന്നെ വിവാഹിതയായ അവർ ഇരുപതു തുവർഷത്തോളം വീട്ടമ്മയായി ജീവിതം  നയിച്ചു. 1988ലാണ് എഴുത്തിലേയ്ക്കു് തിരിഞ്ഞത്. 1992-ൽ ആൾ ഇന്ത്യാ റേഡിയോവിലെ സംഗീതവിഭാഗത്തിൽ 'ബി. ഹൈ ഗ്രേഡി'ലേയ്ക്കു് നിയമിതയായി. അക്കാലം മുതൽ 'സുഗം സംഗീത്', 'ഭക്തി സംഗീത്' തുടങ്ങിയ യ സംഗീതപരിപാടികൾ തൃശ്ശൂർ  ആൾ ഇന്ത്യാ റേഡിയോവിലും തിരുവനന്തപുരം ദൂരദർശനിലുമായി അവതരിപ്പിച്ചുവരുന്നു. 2002 മുതൽ 2005 വരെ കേരള സംഗീതനാടക അക്കാദമി അംഗമായിരുന്നു. കേരള സർക്കാരിന്റേതുൾപ്പെടെയുള്ള വിവിധ ചലച്ചിത്ര അവാർഡ് നിർണ്ണയ ജൂറിയായിരുന്നിട്ടുണ്ട്.
## കൃതികൾ
### ''ചെറുകഥ''
**നിർമ്മാല്യം* - എൻ. ബി. എസ്. പബ്ലിക്കേഷൻസ്- 1993
**പരിത്രാനം* - ഡി. സി. ബുക്സ് -1995
**തായ്‌വേര്* - ഗീതാഞ്ജലി  പബ്ലിക്കേഷൻസ്-1997
**നക്ഷത്രങ്ങൾക്കു് നിറമുണ്ടോ* - പെൻ ബുക്സ് - 1999
**വിധവകളുടെ ഗ്രാമം* - പെൻ ബുക്സ് - 1999
**പലവേഷങ്ങളിൽ ചില മനുഷ്യർ* - പെൻ ബുക്സ് - 2001
**സൈലൻസ് ഓഫ് ദി ഗ്രോവ്*- മില്ലേനിയം ബുക്സ് ഡൽഹി - 2003
**മുഹാജിർ* - പൂർണ്ണ പബ്ലിക്കേഷൻസ് - 2005
* *പുലച്ചിന്ത്* - പൂർണ്ണ പബ്ലിക്കേഷൻസ് - 2008
**കാള് ഗേൾ*- എൻ. ബി. എസ്. പബ്ലിക്കേഷൻസ് - 2011
### ''നോവൽ''
**കാലമേ മാപ്പ് തരൂ*- ഗീതാഞ്ജലി  പബ്ലിക്കേഷൻസ് - 1997
**ബിയോണ്ട് ദി ദിഫൈനൽ എപ്പിസോഡ്* - ഹർമാൻ പബ്ലിഷേഴ്സ്, ഡൽഹി - 2002
**ജലസമാധി* - പൂർണ്ണ പബ്ലിക്കേഷൻസ് - 2004
**അഗ്നിവീണ*- കറന്റ് ബുക്സ് - 2005
**ദയാഹർജി* - പൂർണ്ണ പബ്ലിക്കേഷൻസ് - 2010
### സംഗീതം
**സപ്തസ്വരങ്ങൾ*
**കർണാടകസംഗീതലോകം* - മാതൃഭൂമി ബുക്സ് - 2002
### ജീവചരിത്രം
* *മീര* - മാതൃഭൂമി ബുക്സ് - 2006
**അമാവാസിയിലെ നക്ഷത്രങ്ങൾ* - പൂർണ്ണ പബ്ലിക്കേഷൻസ് -2007
### വിവർത്തനങ്ങൾ
ഇംഗ്ലീഷിൽ നിന്നും മലയാളത്തിലേയ്ക്ക്
**പ്രൈഡ് ആൻഡ് പ്രജുഡൈസ്*
**ഗ്ലിംസസ് ഓഫ് കേരള കൾച്ചർ* - (കേരളാസംസ്കാരം ഒരു തിരനോട്ടം) - 2012
*പാലിയം ചരിത്രം - 2013
മലയാളത്തിൽ നിന്നും ഇംഗ്ലീഷിലേയ്ക്കു്
* *സസ്നേഹം പി. കെ.കെ വാര്യർ* - 2012
* *[[ഐതിഹ്യമാല]]* - - 2010
### ബാലസാഹിത്യം
**തേൻകിണ്ണം*
## പുരസ്കാരങ്ങൾ
* *റോട്ടറി സാഹിത്യ പുരസ്കാരം* - പരിത്രാനം- 1997
**റ്റാറ്റാപുരം സുകുമാരൻ അവാർഡ്- **വിധവകളുടെ ഗ്രാമം* - 1999
**മലയാളദിനം അവാർഡ് - *മലയാളസാഹിത്യത്തിനുള്ള  സമഗ്രസംഭാവനയ്ക്ക് - 2008
**സംസ്കാരസാഹിതി പുരസ്കാരം* - മലയാളസാഹിത്യത്തിനുള്ള  സമഗ്രസംഭാവനയ്ക്ക് - 2010
* *ഖസാക്ക് **അവാർഡ്* - *പുലച്ചിന്ത്* - 2011
**ഇൻസ സാഹിത്യ പുരസ്കാരം* - മലയാളസാഹിത്യത്തിനുള്ള  സമഗ്രസംഭാവനയ്ക്ക് - 2011
**<span style="background-color: rgb(255, 255, 255);">ഡോ.ഡോ സുവർണ്ണ നാലപ്പാട്ട് ട്രസ്റ്റ് അവാർഡ്</span>*- ഐതിഹ്യമാല- 2014
## അവലംബം

വർഗ്ഗം:1950-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:മലയാളം നോവലെഴുത്തുകാർ
ചാർട്ടർ ആക്റ്റ് 1813

**ചാർട്ടർ അക്റ്റ് 1813**-ലൂടെ  ബ്രിട്ടീഷ് ഈസ്റ്റ് ഇന്ത്യാ കമ്പനിയുമായുളള വാണിജ്യക്കരാർ ചില ഭേദഗതികളോടെ വീണ്ടും ഇരുപതു കൊല്ലത്തേക്കു പുതുക്കി. . ചാർട്ടർ ആക്റ്റ്‌ 1793, ചാർട്ടർ ആക്റ്റ്-1833 എന്നിവ ഇതിനുമുമ്പും പിമ്പുമുളള കരാറു പുതുക്കലുകളാണ്.  
ബ്രിട്ടീഷ് പാർലമെൻറിന്റെ സെലക്റ്റ് കമ്മിറ്റി ഈസ്റ്റ് ഇന്ത്യാ കമ്പനിയുടെ ഇടപാടുകളെക്കുറിച്ച്  സൂക്ഷ്മ പഠനം നടത്തിയശേഷമാണ് ഈ ചാർട്ടറിലെ വ്യവസ്ഥകൾ രൂപം കൊണ്ടത്.  , മദ്രാസ് പ്രസിഡൻസിയെക്കുറിച്ചുളള സമഗ്രമായ പഠനവും ഇതിലുൾപ്പെട്ടിരുന്നു.
## പശ്ചാത്തലം
1793-ലെ കരാറു പുതുക്കലിലൂടെ  ഈസ്റ്റ് ഇന്ത്യാ കമ്പനിക്ക്  ചാർത്തിക്കിട്ടിയ പ്രത്യേകാനൂകൂല്യങ്ങൾക്കെതിിരായി  വ്യാപാരികളുും ക്രിസ്ത്യൻ മിഷണറിമാരും പല തരം ആരോപണങ്ങളും ഉയർത്തി.  ഇവയുടെ സത്യാവസ്ഥ കണ്ടെത്താനും അതിന്റെ അടിസ്ഥാനത്തി കരാറു പുനഃപരിശോധിക്കാനുമായിട്ടാണ്  1810-ൽ ബ്രിട്ടീഷ് പാർലമെന്റ്  ഒരു സെലക്റ്റ് കമ്മിറ്റി രൂപീകരിച്ചത്. റെവന്യുവും നീതിന്യായവുമായി പ്രത്യേക പരിഗണിക്കപ്പെട്ട വിഷയങ്ങൾ.  രണ്ടര വർഷം നീണ്ടു നിന്ന അന്വേഷണത്തിനു ശേഷം 1812 ജൂലൈയിൽ  സെലക്റ്റ് കമ്മിറ്റി  പാർലമെന്റിനു സമർപ്പിച്ച  അഞ്ചാം റിപ്പോർട്ട് സുപ്രധാന ചരിത്രരേഖയാണ്. 1765-ൽ ദിവാൻ പദവി അനുവദിച്ചു കിട്ടിയതുമുതലുളള കമ്പനിയുടെ ഏതാണ്ട് അമ്പതു കൊല്ലത്തെ  പ്രവർത്തനങ്ങളെപ്പറ്റിയുളള സവിസ്തരമായ രേഖയാണിത്. .  കൂടാതെ പല വ്യക്തികളുമായി കൂടിക്കാഴ്ച നടത്തിയതിന്റേയും തെളിവെടുപ്പുകളുടേയും പ്രമാണമാണ് ഈ റിപ്പോർട്ട്. 
ഇന്ത്യയിലെ പാണ്ടികശാലകളെ സംരക്ഷിക്കാനായി രൂപീകരിച്ച സൈന്യത്തെച്ചൊല്ലി  ഏറെ വാദവിവാദങ്ങളുണ്ടായി.  കമ്പനിയുടെ പ്രത്യേകാനുകൂല്യങ്ങൾ റദ്ദു ചെയ്യുകയാണെങ്കി അത് കമ്പനി പ്രവർത്തനങ്ങളുടെ കാര്യക്ഷമതയെ സാരമായി ബാധിക്കുമെന്ന് കമ്പനി അധികാരികൾ വാദിച്ചു. 
## പ്രധാന വ്യവസ്ഥകൾ
*കമ്പനിക്ക്  വാണിജ്യം മാത്രമല്ല  കൈയടക്കിയ പ്രദേശങ്ങളിൽ  ബ്രിട്ടീഷ് സിംഹാസനത്തിന്റെ പ്രതിനിധിയായി ഭരണഭാരവും ഏല്കേകേണ്ടി വന്നു. 
*ഇന്ത്യയിലെ  വാണിജ്യമേഖല ഉദാരവത്കരിക്കപ്പെട്ടതോടെ എല്ലാ ബ്രിട്ടീഷു പൗരന്മാർക്കും തുല്യാവസരം ലഭ്യമായി. 
*മൂന്നു പ്രസിഡൻസികൾക്കും പ്രത്യേകം പ്രത്യകം വികാരിയച്ചന്മാരേയും അവർക്കു മുകളിലായി ഇന്ത്യക്ക്  ഒരു ബിഷപ്പിനേയും നിയമിച്ചു. 
*ഇന്ത്യൻ പൗരന്മാരുടെ വിദ്യാഭ്യാസവികസനത്തിനും പ്രോത്സാഹനത്തിനുമായി ഒരു ലക്ഷം രൂപ നീക്കിവെക്കപ്പെട്ടു. 
*ചൈനയുമായുളള വാണിജ്യത്തിന് കുത്തകാവകാശം  കമ്പനിക്കു ലഭിച്ചു. 

## അവലംബം

വർഗ്ഗം: ബ്രിട്ടീഷ്‌ ഇന്ത്യയിലെ നിയമങ്ങൾ
വർഗ്ഗം:ബ്രിട്ടീഷ് ഈസ്റ്റ് ഇന്ത്യ കമ്പനി
ഫുട്ബോൾ ചാമ്പ്യൻ

ജയമാരുതിയുടെ ബാനറിൽ റ്റി.ഇ. വാസുദേവൻ നിർമിച്ച മലയാളചലച്ചിത്രമാണ് **ഫുട്ബോൾ ചാമ്പ്യൻ**.  ജിയോ പിക്ചേഴ്സ് വിതരണം ചെയ്ത ഈ ചിത്രം 1973 പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*സുജാത
*ജയകുമാരി
*കെ.പി. ഉമ്മർ
*അടൂർ ഭാസി
*ശങ്കരാടി
*ജി.കെ. പിള്ള
*ടി.ആർ. ഓമന
*ആലുമ്മൂടൻ
*പറവൂർ ഭരതൻ
*പോൾ വെങ്ങോല
*ഇന്നസെന്റ്

## പിന്നണിഗായകർ
*കെ.ജെ. യേശുദാസ്
*പി. സുശീല
*എസ്. ജാനകി
*പി. ലീല
*അമ്പലപ്പുഴ ബ്രദേഴ്സ്

## അണിയറയിൽ
*സംവിധാനം - എ ബി രാജ്
*നിർമ്മാണം - ടി ഇ വാസുദേവൻ
*ബാനർ - ജയമാരുതി
*കഥ - വി ദേവൻ
*സംഭാഷണം, തിരക്കഥ - എസ് എൽ പുരം സദാനന്ദൻ
*ഗാനരചന - ശ്രീകുമാരൻ തമ്പി
*സംഗീതം - വി ദക്ഷിണാമൂർത്തി
*ഛായാഗ്രഹണം - പി ദത്ത്
*ചിത്രസംയോജനം - ബി എസ് മണി
*കലാസംവിധാനം - ബാബു തിരുവല്ല

## ഗാനങ്ങൾ
*ഗാനരചന - ശ്രീകുമാരൻ തമ്പി
*സംഗീതം - വി. ദക്ഷിണാമൂർത്തി

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് ഫുട്ബോൾ ചമ്പ്യൻ

വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:എ. ബി രാജ് സംവിധാനം ചെയ്ത ചലച്ചിത്രങ്ങൾ
രമേഷ് പിഷാരടി

ഒരു മലയാളചലച്ചിത്ര സംവിധായകനും, നടനും, സ്റ്റേജ് കലാകാരനുമാണ് **രമേഷ് പിഷാരടി**.

## ജീവ ചരിത്രം
2008-ൽ പുറത്തിറങ്ങിയ 'പോസിറ്റീവ്' എന്ന സിനിമയിലൂടെയാണ് പിഷാരടി ചലച്ചിത്ര ലോകത്ത് പ്രവേശിച്ചത്. അദ്ദേഹം തന്റെ പ്രാഥമിക വിദ്യാഭ്യാസം പൂർത്തിയാക്കിയത് കേന്ദ്രീയ വിദ്യാലയത്തിലും, കാരിക്കോട് സർക്കാർ ഹൈസ്കൂളിലും, പിന്നെ പ്രീഡിഗ്രി പൂർത്തീകരിച്ചത് തലയോലപ്പറമ്പിലെ ദേവസ്വം ബോർഡ് കോളേജിലാണ്. ചലച്ചിത്ര ലോകത്ത് എത്തുന്നതിന് മുൻപ് സലിം കുമാറിന്റെ മിമിക്രി ട്രൂപ്പായ 'കൊച്ചിൻ സ്റ്റാലിയൻസി'ൽ രമേഷ് പിഷാരടി പ്രവർത്തിച്ചിട്ടുണ്ട്. ഏഷ്യാനെറ്റ് പ്ലസ് ചാനലിൽ ധർമ്മജൻ ബോൾഗാട്ടിയോടൊപ്പം ബ്ലഫ് മാസ്റ്റേഴ്സ് എന്ന ഹാസ്യപരിപാടിയുടെ അവതാരകനായി ശ്രദ്ധിക്കപ്പെട്ടു. 2018 ൽ പഞ്ചരവർണ്ണതത്ത എന്ന ചിത്രത്തിലൂടെ പിഷാരടി ചലച്ചിത്രസംവിധായകനായി അരങ്ങേറ്റം കുറിച്ചു. നവംബർ 1 ന് മമ്മൂട്ടിയെ നായകനാക്കി 'ഗാനഗന്ധർവൻ' എന്ന പേരിൽ തന്റെ അടുത്ത ചിത്രം പ്രഖ്യാപിച്ചു.

## അഭിനയിച്ച ചിത്രങ്ങൾ
* നസ്രാണി as ബിജു(TV റിപ്പോർട്ടർ) 
* പോസിറ്റീവ് as ചെര്രി    
* കപ്പൽ മുതലാളി  as ഭൂമിനതാൻ, നായക നടനായി ആദ്യ ചിത്രം   
* മഹാരാജ ടാക്കീസ്   
* കില്ലാടി രാമൻ   
* വീരപുത്രൻ    
* കള്ളന്റെ മകൻ (2013)   
* ഇത് മന്ത്രമോ തന്ത്രമോ കുതന്ത്രമോ(2012)  
* മാന്ത്രികൻ as സുബ്രഹ്മണ്യൻ   
* സെല്ലുലോയിഡ്  as പിള്ളൈ    
* ഇമ്മാനുവൽ as വെങ്കടേഷ്   
* ലെഫ്റ്റ് റൈറ്റ് ലെഫ്റ്റ് as ബി.ബി.വി.പി മെമ്പർ   
* സലാല മൊബൈൽസ്(2014) as ഷാജഹാൻ   
* മഞ്ഞ (2014)   
* അവരുടെ വീട്    
* പെരുച്ചാഴി as മന്ത്രിയുടെ അസിസ്റ്റന്റ്‌ 
## സംവിധാനം ചെയ്ത ചലച്ചിത്രങ്ങൾ
# പഞ്ചവർണതത്ത
# ഗാനഗന്ധർവൻ

## ടിവി
ഏഷ്യാനെറ്റിൽ "ബഡായി ബംഗ്ലാവ്" എന്ന ഹാസ്യപരിപാടിയിൽ അവതാരകനായിരുന്നു.

## അവലംബങ്ങൾ
* രമേഷ് പിഷാരടി (ഇംഗ്ലീഷ് ഭാഷയിൽ)

വർഗ്ഗം:മലയാളചലച്ചിത്രനടന്മാർ
വർഗ്ഗം:ഏപ്രിൽ 5-ന് ജനിച്ചവർ
വർഗ്ഗം:1983-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
റൂബി ദാനിയേൽ

കേരളത്തിലെ ജൂതർക്കിടയിൽ സ്ത്രീകൾ പാടിയിരുന്ന  'പെൺപാട്ടു'കൾ ശേഖരിച്ചു പ്രസിദ്ധീകരിച്ച ജൂത വംശജയായ കേരളീയ വനിതയാണ് **റൂബി ദാനിയേൽ**(1912 - 23 ഓഗസ്റ്റ് 2002).

## ജീവിതരേഖ
കൊച്ചിയിൽ ജനിച്ചു. ഫെറി ബോട്ടിലെ ടിക്കറ്റ് വിൽപനക്കാരനായിരുന്ന ഏലിയാഹു ദാനിയലിന്റെയും ലീ ജാഫത്തിന്റെയും മകളാണ്. രണ്ടു സഹോദരിമാരുണ്ട്. സെന്റ് തെരേസാസ് കോൺവെന്റിലും സെന്റ് തെരേസാസ് കോളേജിലും പഠിച്ചു. രണ്ടാം ലോക മഹായുദ്ധ കാലത്ത് റോയൽ ഇന്ത്യൻ നേവിയിൽ സേവനമനുഷ്ടിച്ചു. ഇന്ത്യൻ നേവിയിലെ ആദ്യ മലയാളി വനിതയും ഇവർതന്നെ. പിന്നീട് വിവിധ കോടതികളിൽ ഗുമസ്തയായും ജോലി ചെയ്തു. ഇസ്രായേലിലെ കിബുട്സിലേക്ക് (kibbutz)കുടിയേറിയശേഷം ബാർബറാ ജോൺസൺ എന്ന ഗവേഷകയുമായി സഹകരിച്ച് അവർ പെൺപാട്ടുകളുടെ തർജ്ജമകൾ തയ്യാറാക്കി.

## കൃതികൾ
*റൂബി ഓഫ് കൊച്ചിൻ. ആൻ ഇന്ത്യൻ ജൂയിഷ്‍ വുമൺ റിമംബേർസ്
## അവലംബം

## അധിക വായനയ്ക്ക്
* Daniel, Ruby (1995), Ruby of Cochin, .Jewish Publication Society (JPS).
* Daniel, Ruby (1992), "We Learned from the Grandparents: Memories of a Cochin Jewish Woman".
## പുറം കണ്ണികൾ
*Oh, Lovely Parrot! - Jewish Women's Songs from Kerala 
*Ruby Daniel

വർഗ്ഗം:ജൂത എഴുത്തുകാർ
വർഗ്ഗം:1912-ൽ ജനിച്ചവർ
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:2002-ൽ മരിച്ചവർ
വർഗ്ഗം:ഓഗസ്റ്റ് 23-ന് മരിച്ചവർ
വർഗ്ഗം:ഇന്ത്യൻ എഴുത്തുകാർ
വർഗ്ഗം:ജൂത-ഇന്ത്യൻ പാരമ്പര്യമുള്ളവർ
ഐ.എം.ഇ.ഐ നമ്പർ

ലഘുചിത്രം|IMEI
ഇന്റർനാഷണൽ മൊബൈൽ എകുപ്മെന്റ്റ് ഐഡന്റിറ്റി നമ്പർ എന്നതിനെ ഷോർട്ട് ഫോം ആണ് IMEI .ഇത് ഒരു 15 അക്ക നമ്പർ ആയിരിക്കും.ഇത് മൊബൈൽ ഡിവൈസിനുള്ള സവിശേഷ തിരിച്ചറിയൽ നമ്പർ ആണ്(unique).നിങ്ങളുടെ മൊബൈലിൽ *#06# എന്ന് ഡയൽ ചെയ്‌താൽ നിങ്ങളുടെ ഫോണിന്റെ IMEI നമ്പർ നിങ്ങൾക്ക് ലഭിക്കും.(ഫോണിലും രേഖപ്പെടുത്തിയിട്ടുണ്ടാവും).
രണ്ടു സിമ്മുകൾ ഉപയോഗിക്കുവാൻ സാധിക്കുന്ന ഫോണുകളിൽ രണ്ട് IMEI നമ്പർ ഉണ്ടാകും.

## ലൂഹൻ അൽഗോരിതം
IMEI നമ്പർ ശരിക്കുമുള്ളതാണോ എന്ന് എങ്ങനെ മനസ്സിലാക്കും.അത് മനസ്സിലാക്കാൻ ലൂഹൻ അൽഗോരിതം എന്ന ഒരു മെത്തേഡ് ആണ് ഉപയോഗപ്പെടുത്തുന്നത്.വളരെ ലളിതമായി പറഞ്ഞാൽ ആദ്യമായി നിങ്ങളുടെ ഫോണിന്റെ 15 അക്ക നമ്പർ കണ്ടുപിടിക്കുക. ഉദാഹരണത്തിന് 359977050208483 ഇത്  നോക്കിയ 108 എന്ന മോടെലിന്റെ നമ്പർ ആണ് .ഇതിന്റെ 15 ആമത്തെ നമ്പറിനു ചെക്ക്‌ സം നമ്പർ എന്ന് പറയും. ഇവിടെ 3 ആണ് ചെക്ക്‌ സം നമ്പർ.ചെക്ക്‌ സം കണ്ടു പിടിക്കാനാണ് നാം ലൂഹൻ അൽഗോരിതം ഉപയോഗിക്കുന്നത്.അത് എങ്ങനെ ആണെന്ന് നോക്കാം .ആദ്യമായി ആദ്യ നമ്പറിനു ശേഷമുള്ള ഒന്നിടവിട്ട നമ്പറുകൾ നമ്മുക്ക് ഒരു കോളത്തിൽ എഴുതാം 
3 9 7 0 0 0 4 
ഇനി രണ്ടാമത്തെ നമ്പരും ശേഷമുള്ള ഒനിടവിട്ട നമ്പരുകളും അടുത്ത കോളത്തിൽ എഴുതുക. 
                                 
5 9 7 5 2 8 8

ഇനി രണ്ടാമത്തെ കോളത്തിലെ നംബരുകളെ നമ്മുക്ക് ഇരട്ടിപ്പിക്കാം 
       
10 18 14 10 4 16 16 

ഇനി കിട്ടിയ രണ്ടക്ക നംബരുകളെ നമ്മുക്ക് പരസ്പരം കൂട്ടാം
                   
1+0 1+8 1+4 1+0 4 1+6 1+6 

ഉത്തരങ്ങൾ അടുത്ത കോളത്തിൽ എഴുതിനോക്കാം

1 9 5 1 4 7 7

ഇനി ആദ്യത്തെ കോളത്തിലെ നമ്പരുകളും അവസാനത്തെ കോളത്തിലെ നമ്പരുകളും പരസ്പരം കൂട്ടാം

3 + 9 + 7 + 0 + 0 + 0 + 4 + 1 + 9 + 5 + 1 + 4 + 7 + 7 = 57

നമ്മുക്ക് കിട്ടിയ 57 എന്ന ഉത്തരത്തിനെ 10 കൊണ്ട് നിശ്ശേഷം ഹരിക്കാൻ പറ്റണം എങ്കിൽ ഒരു 3 കൂടെ കൂട്ടി അതിനെ 60 എന്ന സംഖ്യ ആക്കണം.ലൂഹൻ അൽഗോരിതം അനുസരിച്ചു അപ്പോൾ 3 ആണ് നമ്മുടെ IMEI നമ്പറിന്റെ ചെക്ക്‌ സം.അപ്പോൾ നോക്കിയ മൊബൈലിനെ IMIE
നമ്പർ ശരിയാണെന്ന് അർത്ഥം.

## IMEI നമ്പരും രാജ്യവും
ഇനി IMEI നമ്പരിൽ നിന്ന് ഏതു രാജ്യത്ത് നിര്മിച്ച ഫോൺ ആണെന്ന് നമ്മുക്ക് കണ്ടെത്താം.അതിനു 7 ഉം 8 ഉം സംഖ്യകൾ നോക്കുക 
01 / 10 - ഫിന്ലണ്ട്
02 / 20 - യു എ ഇ 
03 / 30 - ജർമ്മനി 
04 / 40 - ചൈന 
05 / 50 - ഇന്ത്യ വിയെട്നാം 
06 / 60 - ഹോങ്ങ്കൊന്ഗ് മെക്സിക്കോ 
08 / 80 - ഹങ്കറി 
13 - അസർബൈജാൻ(ഇത് ഉപയോഗിക്കുന്നത് ആരോഗ്യത്തിനു ഹാനീകരമാനെന്നു റിപ്പോർട്ടുകൾ ഉണ്ട്)

## IMEI നമ്പറിന്റെ ഘടന
ഇനി IMEI നമ്പറിന്റെ ഘടന നമ്മുക്ക് പരിശോദിക്കാം 

AA-BB BB BB - CC CC CC D ഈ ഫോർമാടിലാകും IMEI നമ്പർ ഉണ്ടാകുക.ആദ്യത്തെ 2 അക്കങ്ങൾ (AA) ബോഡി ഐഡന്റിഫയർ എന്ന് പറയും.അത് അന്ഗീകൃത ജി എസ് എം എ(GSMA) ഗ്രൂപ്പ്‌ നല്കിയ TAC അഥവാ ടൈപ്പ് അല്ലോകേശൻ കോഡ് നമ്പർ ആണ്.പിന്നെത്തെ 6 നമ്പരുകളിൽ നിന്ന് മാനുഫാക്ചാർ, ബ്രാൻഡ്‌ എന്നിവ മനസ്സിലാക്കാം.പിന്നെത്തെ 6 നമ്പരുകൾ ഫോണിന്റെ സീരിയൽ നമ്പർ ആയിരിക്കും.അവസാനം വരുന്നത് ചെക്ക്‌ സം സംഖ്യയും.

ഇത് ഒരു സവിശേഷ തിരിച്ചറിയൽ നമ്പർ ആണെന്ന് പറഞ്ഞല്ലോ.ഒരു ഫോണിനു ഒരു നമ്പർ മാത്രമേ കാണു.അതുകൊണ്ടാണ് മോഷണം പോയതും നഷ്ടപെട്ടതുമായ ഫോണുകൾ ഈ നമ്പർ ഉപയോഗിച്ച് പ്രവർത്തനശൂന്യമാകാൻ പറ്റുന്നത്.

## See also
* International Mobile Subscriber Identity
* Luhn algorithm
* Mobile Equipment Identifier
* Mobile phone
* SIM lock

## References

## External links
*IMEI Allocation & Approval Guidelines  from the GSM Association
*Analysis of IMEI numbers
കൊളംബിയ ബഹിരാകാശ വാഹനം

thumb|കൊളംബിയ ബഹിരാകാശ വാഹനം

1981 ഏപ്രിൽ 12 നാണ് കൊളംബിയയുടെ ആദ്യ യാത്ര തുടങ്ങിയത്. സാധാരണ വിമാനങ്ങളെപ്പോലെ പറന്നു പോങ്ങുകയും നിലത്തിറങ്ങുകയും ചെയ്യുന്ന കൊളംബിയ നല്ല ഭാരം വഹിക്കാനും പര്യാപ്തമായിരുന്നു. പിന്നീട് രണ്ട് ദശവർഷത്തോളം  ബഹിരാകശയാത്രികരേയും വഹിച്ച് കൊണ്ട് ധാരാളം നാഴികക്കല്ലുകൾ താണ്ടി. ശാസ്ത്ര സാങ്കേതിക രംഗത്ത് ഒരുപാട് നവീകരണങ്ങൾ നടത്താൻ കൊളംബിയ യാത്രകൾകൊണ്ട് സാധിച്ചു. എങ്കിലും 2003-ല് ഏഴ് ബഹിരാകശ യാത്രികരുടെ ജീവനെടുത്ത്കൊണ്ട് കൊളംബിയ ബഹിരാകാശ വാഹനം തകർന്നു വീണത് ബഹിരാകാശ യാത്രാ ചരിത്രത്തിലെ കറുത്ത അധ്യായമായി ഇന്നും ഓർമിക്കപ്പെടുന്നു.

## നാഴികക്കല്ലുകൾ
1981 ഏപ്രില് 12-ൽ കൊളംബിയ ആദ്യമായി ബഹിരകാശ യാത്ര ആരംഭിച്ചു.'സ്പേസ് ഷട്ടിൽ ട്രാൻസ്പൊർടേഷൻ സിസ്റ്റം'(STS) എന്നാണ് കൊളംബിയ ദൗത്യങ്ങൾ അറിയപ്പെടുന്നത്.ആദ്യ ദൗത്യം STS-1 ആയിരുന്നു."ജോൺ യങ്ങ്, ബോബ് ക്രിപ്പൺ" എന്നീ രണ്ടു ബഹിരാകശ യാത്രികർ അടങ്ങുന്നതായിരുന്നു ആദ്യ യാത്ര. പിന്നീട് 1981-1982 കാലഘട്ടത്തിൽ ഒരുപാട് ബഹിരാകാശ ദൗത്യങ്ങൾ കൊളംബിയ നടത്തി.
## ഇതുകൂടി കാണുക
* കൊളംബിയ ബഹിരാകാശ ദുരന്തം

## അവലംബങ്ങൾ

വർഗ്ഗം:ബഹിരാകാശവാഹനങ്ങൾ
ചെമ്മാപ്പിള്ളി

തൃശ്ശൂർ ജില്ല കേന്ദ്രത്തിൽ നിന്നും നിന്നും 23 കിമീ പടിഞ്ഞാറു മാറി സ്ഥിതി ചെയ്യുന്ന ഗ്രാമമാണ് ചെമ്മാപ്പിള്ളി. താന്ന്യം ഗ്രാമപഞ്ചായത്തിലെ ഈ ഗ്രാമം അന്തിക്കാട് പോലീസ് സ്റ്റേഷൻ അതിർത്തിയിൽ പെട്ടതാണ്. എ.ൽ.പി.എസ് സ്കൂൾ, പ്രശസ്തമായ ശ്രീരാമൻചിറ, തൂക്കുപാലം എന്നിവ സ്ഥിതി ചെയ്യുന്നത് ഈ ഗ്രാമത്തിലാണ്.

## ആകർഷണങ്ങൾ
### തൂക്കുപാലം
thumb|left|തൂക്കുപാലം
കനോലി കനാലിനു കുറുകെ നാട്ടിക, താന്ന്യം ഗ്രാമപ്പഞ്ചായത്തുകളെ തമ്മിൽ ബന്ധിപ്പിക്കുന്ന തൂക്കുപാലത്തിന്റെ നീളം 150 മീറ്ററാണ്. 2013 മെയ് 31നു റവന്യൂമന്ത്രി അടൂർ പ്രകാശ് ആണ് അത് ഉദ്ഘാടനം ചെയ്തത്.

### ശ്രീരാമൻ ചിറ

Sreeraman chira|thumb|left|ശ്രീരാമൻ ചിറ.
സീതാദേവിയെ വീണ്ടെടുക്കുന്നതിനു വേണ്ടി കടലിനു കുറുകെ ചിറകെട്ടിയതിന്റെ ഓർമ്മക്ക് എല്ലാവർഷവും ചിറകെട്ടി സേതുബന്ധന സ്മരണ ആഘോഷിക്കുന്ന ഭൂമിയിലെ ഒരേഒരിടം ആണ് ശ്രീരാമൻ ചിറ. താന്ന്യം പഞ്ചായത്തിലെ ഏക സ്വാഭാവിക ശുദ്ധജലസംഭരണിയാണ് ശ്രീരാമൻ ചിറയെന്നറിയപ്പെടുന്ന 900 പറ പാടശേഖരം.

## വിദ്യാഭ്യാസ സ്ഥാപനങ്ങൾ
### എ.എൽ.പി.എസ് സ്കൂൾ
സ്വകാര്യ ഐഡഡ് മാനേജ്മെന്റിന്റെ കീഴിലുള്ള ഒരു വിദ്യാഭ്യാസ സ്ഥാപനമാണ് ഐഡഡ് ലോവർ പ്രൈമറി സ്കൂൾ, ചെമ്മാപ്പിള്ളി. 1928 മുതൽ കേരള വിദ്യാഭ്യാസ വകുപ്പ് അംഗീകൄത സ്ഥാപനമായി മാറി.

## ചിത്രശാല

പ്രമാണം:Alps chemmappilly.jpg|എ. എൽ. പി. എസ് സ്കൂൾ


## അവലംബങ്ങൾ

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഗായത്രി (ചലച്ചിത്രം)

ശ്രീരാം പിക്ചേഴ്സിന്റെ ബാനറിൽ ശ്രീധരൻ ഇളയിടം നിർമ്മിച്ച മലയാളചലച്ചിത്രമാണ്  **ഗായത്രി**.   തിരുമേനി പിക്ചേഴ്സ് വിതരണം ചെയ്ത ഈ ചിത്രം 1973 മാർച്ച് 14-ന് പ്രദർശനം തുടങ്ങി. സോമൻ അഭിനയിച്ച ആദ്യ ചലച്ചിത്രം കൂടിയാണ് ഗായത്രി.

## അഭിനേതാക്കൾ
*ജയഭാരതി	
*അടൂർ ഭാസി	
*ശങ്കരാടി	
*ശുഭ
*രാഘവൻ	
*ബഹദൂർ
*കൊട്ടാരക്കര ശ്രീധരൻ നായർ	
*എം.ജി. സോമൻ
*ശോഭന (ചെമ്പരത്തി)

## പിന്നണിഗായകർ
*കെ.ജെ. യേശുദാസ്
*പി. മാധുരി

## അണിയറയിൽ
*സംവിധാനം - പി. എൻ. മേനോൻ
*ബാനർ - 	ശ്രീറാം പിക്‌ചേഴ്‌സ്
*കഥ, തിരക്കഥ, സംഭാഷണം - മലയാറ്റൂർ രാമകൃഷ്ണൻ
*ഗാനരചന -  വയലാർ രാമവർമ്മ
*സംഗീതം - ജി ദേവരാജൻ
*ഛായാഗ്രഹണം - അശോക് കുമാർ
*ചിത്രസംയോജനം - 	രവി കിരൺ
*പരസ്യകല - എസ് എ നായർ

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് ഗായത്രി

വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾവർഗ്ഗം:വയലാർ -ദേവരാജൻ ഗാനങ്ങൾവർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവർഗ്ഗം:വയലാറിന്റെ ഗാനങ്ങൾവർഗ്ഗം:വർഗ്ഗം:വർഗ്ഗം:വർഗ്ഗം:
വർഗ്ഗം:വർഗ്ഗം:വർഗ്ഗം:
 വർഗ്ഗം:പി.എൻ. മേനോൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
ടാഷിറോജിമ

ജപ്പാനിലെ ഇഷിനോമാകി പ്രവിശ്യയിലെ ഒരു ചെറു ദ്വീപാണ് **ടാഷിറോജിമ**.  പൂച്ചകളുടെ എണ്ണം കൂടുതലായതിനാൽ **പൂച്ചദ്വീപ്** എന്നുമറിയപ്പെടുന്നു. നൂറോളം മനുഷ്യർ മാത്രം താമസിക്കുന്ന ഇവിടെ അസംഖ്യം പൂച്ചകളാണുള്ളത്. പൂച്ച ദ്വീപിലേക്കെത്തുന്ന വിനോദസഞ്ചാരികൾ ഇവിടത്തെ സാമ്പത്തിക നില മെച്ചപ്പെടുത്തുന്നതിനു കാരണമായി മാറിയിട്ടുണ്ട്.
## ചരിത്രം
മത്സ്യത്തൊഴിലാളികളാണ് ഇവിടുത്തെ നിവാസികളിൽ ഭൂരിഭാഗവും.  1800 കാലഘട്ടത്തിൽ ദ്വീപിൽ മീൻപിടുത്തക്കാരായിരുന്നു കൂടുതൽ. ഈ മീൻപിടുത്തക്കാർ ഉപേക്ഷിക്കുന്ന മീൻകഷ്ണങ്ങൾക്കായി ധാരാളം പൂച്ചകൾ ഇവിടെയെത്തി. ക്രമേണ പൂച്ചകളുമായി കൂടുതൽ അടുത്ത മീൻപിടുത്തക്കാർ പൂച്ചകളുടെ സ്വഭാവം നോക്കി കാലാവസ്ഥ വ്യതിയാനം പഠിക്കാനും പൂച്ചകളെ ആരാധിക്കാനുമൊക്കെ തുടങ്ങി. പൂച്ചകളുടെ വിരോധികളായ നായകൾക്ക് ഇവിടെ പ്രവേശനമില്ല.  

ദ്വീപിൽ ഒരു കാലത്ത് പട്ടു നൂൽ കൃഷിയും വ്യാപകമായിരുന്നു. പട്ടുനൂൽപുഴുക്കളെ തിന്നുന്ന എലികളെ നിയന്ത്രിക്കനായും പൂച്ചകളെ വളർത്തി. പിന്നീട് പൂച്ചകൾ പെറ്റുപെരുകുകയായിരുന്നു.  ഇവിടെ മരണമടയുന്ന പൂച്ചകൾക്ക് ദ്വീപുവാസികൾ ശവകുടീരം നിർമ്മിക്കുന്ന പതിവുണ്ട്. മാത്രമല്ല പൂച്ച പ്രിയം കാരണം നാട്ടുക്കാർ ഇവിടുത്തെ അൻപതോളം സ്മാരകങ്ങളും ചില കെട്ടിടങ്ങളും പൂച്ചയുടെ രൂപത്തിലാണ് നിർമ്മിച്ചിരിക്കുന്നത്. പൂച്ചകൾക്ക് ആഹാരം നൽകുന്നത് സമ്പത്തും ഭാഗ്യവും കൊണ്ടുവുരുമെന്നാണ് ദ്വീപുകാരുടെ വിശ്വാസം.

## പൂച്ച ക്ഷേത്രം

പൂച്ചകൾക്കായി നിരവധി ചെറു ക്ഷേത്രങ്ങൾ ഈ ദ്വീപിലുണ്ട്. 
## അവലംബം

## പുറം കണ്ണികൾ
*  

വർഗ്ഗം:ജപ്പാനിലെ ദ്വീപുകൾ
ഡക്കാൻ കാർഷിക പ്രക്ഷോഭം

1875-ൽ പൂണേ,  അഹ്മദ്നഗർ പ്രദേശങ്ങളിലെ കർഷകർ നടത്തിയ പ്രക്ഷോഭമാണ് ഡക്കാൻ കലാപം അഥവാ പ്രക്ഷോഭം  എന്നറിയപ്പെടുന്നത്. ഇത് ഭൂവുടമകൾക്കോ  സർക്കാറിനോ  എതിരായ സമരമായിരുന്നില്ല. കടബാദ്ധ്യത താങ്ങാനാവാതെ വന്ന  കർഷകർ, അമിത പലിശ ഈടാക്കി  പൈസ കടം നല്കിയിരുന്ന ഹുണ്ടിയൽ വ്യാപാരികൾക്കെതിരെ ശബ്ദമുയർത്തിയതായിരുന്നു. 

## പശ്ചാത്തലം
ബോംബെയടക്കമുള്ള ഡക്കാൻ പ്രവിശ്യ പൂർണ്ണമായും ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ അധീനതയിൽ വന്നത്  1818-ലാണ്.മറാഠ ഭരണ വ്യവസ്ഥയിൽ നികുതി പിരിവും നീതിന്യായവും  മാമ്ലത്ദാർ എന്ന ഉദ്യോഗസ്ഥനിൽ നിക്ഷിപ്തമായിരുന്നു.മാമ്ലത്ദാർ ഗ്രാമമുഖ്യനുമായി ചർച്ചകൾ നടത്തി ഗ്രാമത്തിന് മൊത്തമായുളള നികുതി ചുമത്തി. ഗ്രാമമുഖ്യൻ കർഷക|ക്കുളള ആളോഹരി നികുതി ക്ലിപ്തപ്പെടുത്തി. പ്രമാണപത്രങ്ങൾ ഗ്രാമത്തിന്റെ മൊത്തമായ നികുതിയേ വരവുവെച്ചുളളു.  കമ്പനി ഡക്കാൻ കൈവശപ്പെടുത്തുന്ന സമയത്ത് റെവന്യു വ്യവസ്ഥ ആകപ്പാടെ കുഴഞ്ഞ മറിഞ്ഞു കിടക്കുകയായിരുന്നു.  ബോംബേ പ്രസിഡൻസിയുടെ ആദ്യത്തെ ഗവർണ്ണർ എൽഫിൻസ്റ്റൺ റൈത് വാരി സമ്പ്രദായം നടപ്പിലാക്കാൻ താത്പര്യപ്പെട്ടു. ബ്രിട്ടീഷ് കലക്റ്റർമാർ പലേ രീതികളും പരീക്ഷിച്ചു.   1847-ൽ ഗോൾഡ്സ്മിഡ്,വിൻഗേറ്റ്,ഡേവിഡ്സൺ റിപ്പോർട്ടു പ്രകാരമുളള നികുതിപിരിവ് സമ്പ്രദായം നടപ്പിൽ വന്നു. കൃഷിയിടങ്ങൾ  അളന്നു തിട്ടപ്പെടുത്തി, വിളയും വളക്കൂറുമനുസരിച്ച്  ഒൻപതു വിധത്തിലായി തരം തിരിക്കപ്പെട്ടു. നികുതിയടക്കാനായി പലപ്പോഴും കുടിയാന്മാർക്ക്  പലിശക്ക് പണം കടമെടുക്കേണ്ടി വന്നു. തിരിച്ചടക്കാൻ കഴിയാതെ വരുമ്പോൾ മാർവാഡി, കുടിയാന്റെ സ്ഥാവരജംഗമസ്വത്തുക്കൾ കൈയടക്കുമായിരുന്നു.കടപ്പത്രങ്ങൾ തിരിച്ചെടുക്കാനായിട്ടാണ് കലാപം പൊട്ടിപ്പുറപ്പെട്ടതെന്ന് പറയപ്പെടുന്നു. വലിയതോതിൽ സ്വത്തുനാശവും ജീവനാശവും സംഭവിച്ചു. ഒരു പാടു പേർ അറസ്റ്റിലായി. 
## ഡക്കാൻ കലാപം റിപ്പോർട്ട്
കലാപത്തെക്കുറിച്ച് അനേഷിക്കാൻ  ജെ.ബി. റിച്ചി, എ.ലയൺ, എസ്. ലക്ഷ്മീലാൽ എന്നിവരടങ്ങുന്ന മൂന്നംഗ അന്വേഷണക്കമ്മീഷൻ നിയമിക്കപ്പെട്ടു. അതിബൃഹത്തായ  ഈ റിപ്പോർട്ടിനു പുറമേ ലക്ഷ്മീലാൽ തന്റെ വ്യത്യസ്തമായ ചില കാഴ്ചപ്പാടുകളടങ്ങുന്ന മറ്റൊരു റിപ്പോർട്ടും സമർപ്പിച്ചു. ഉയർന്ന തോതിലുളള നികുതിനിരക്ക്  കുടിയാന്മാരുടെ കടബാദ്ധ്യതകൾ വർദ്ധിക്കുന്നതിന് കാരണമായെന്ന് റിപ്പോർട്ട്  അംഗീകരിച്ചു. പക്ഷേ അതോടൊപ്പം കുടിയാന്മാരും ഹുണ്ടികവ്യാപാരികളും തമ്മിലുളള ബന്ധം വഷളാകുന്നതിന് വേറേയും കാരണങ്ങൾ ചൂണ്ടിക്കാട്ടി. ഇതിനൊക്കെപ്പുറമേ ബ്രിട്ടീഷു സർക്കാർ തങ്ങളോട്  സഹതാപപൂർവ്വം പെരുമാറുമെന്ന്  കർഷകർ കരുതിക്കാണുമെന്നും കമ്മീഷൻ സൂചിപ്പിച്ചു. കർഷകരുടെ കടബാദ്ധ്യതകൾ കുറയ്ക്കാനായി കമ്മീഷൻ പല നിർദ്ദേശങ്ങളും മുന്നോട്ടു വെച്ചു.  ഇവയിൽ പലതും പിന്നീട് 1879-ലെ ഡക്കാൻ കാർഷികാശ്വാസ  നിയമത്തിലൂടെ പ്രാബല്യത്തിൽ വന്നു  
 
## അവലംബം

വർഗ്ഗം:ഇന്ത്യയിലെ ബ്രിട്ടീഷ് ഭരണം
വർഗ്ഗം: ഇന്ത്യയിലെ കാർഷിക സമരങ്ങൾ
ഫിലിപ്പ് ലാം

2014ലെ ഫിഫ ഫുട്ബോൾ ലോകകപ്പ് നേടിയ ജർമനി ടീമിന്റെ ക്യാപ്റ്റനായിരുന്നു **ഫിലിപ്പ് ലാം**. മികച്ച  ജർമൻ ഫുട്ബോൾ താരങ്ങളിലൊരാളായിരുന്ന അദ്ദേഹം  2014 ജൂലൈയിൽ വിരമിച്ചു. മിഡ്ഫീൽഡറായും ഡിഫൻഡറായും കളിച്ചിട്ടുണ്ട്.

## ജീവിതരേഖ
1983 നവംബർ 11ൽ പടിഞ്ഞാറേ ജർമ്മനിയിലെ മ്യൂണിക്കിൽ ജനിച്ചു. കുട്ടിക്കാലത്ത് ബയറണിന്റെ ബോൾ ബോയ് ആയിരുന്നു ലാം.
## കായിക ജീവിതം

ജർമനിക്കുവേണ്ടി 113 മത്സരങ്ങളും ബയറൺ മ്യൂണിക്കിനുവേണ്ടി ഇരുനൂറ്റി അറുപതു മത്സരങ്ങളും കളിച്ചിട്ടുണ്ട്. അർജന്റീനയെ മറികടന്ന് കിരീടം ചൂടിയ ലോകകപ്പ് ഫൈനൽ ലാമിന്റെ 113-ആം മത്സരമായിരുന്നു. ലാമിന്റെ നേതൃത്വത്തിൽ 2013ൽ ബെറൂസിയയെ തോൽപിച്ച് ബയറൺ മ്യൂണിക്ക് യുവേഫ ചാമ്പ്യൻസ് ലീഗിൽ കിരീടമണിഞ്ഞിരുന്നു. കഴിഞ്ഞ വർഷം ലാം നേതൃത്വത്തിൽ മൂന്ന് സുപ്രധാന കിരീടങ്ങളാണ് ബയറൺ നേടിയത്. ജർമനിക്കുവേണ്ടി മൂന്ന് ലോകകപ്പ് കളിച്ചിട്ടുണ്ട്. പതിനൊന്നാം വയസ്സിലാണ് ക്ലബിന്റെ ജൂനിയർ ടീമിൽ കളിച്ചുതുടങ്ങിയത്. പതിനേഴാം വയസ്സിൽ ബയറണിന്റെ ബി ടീമിലും 2002ൽ സീനിയർ ടീമിലും അരങ്ങേറ്റം കുറിച്ചു. ബുണ്ടസ്‌ലീഗയിൽ പകരക്കാരനായി അരങ്ങേറിയ ലാമിന് തുടക്കത്തിൽ താരനിബഢമായ ഫസ്റ്റ് ഇലവനിൽ ഇടം നേടാൻ നന്നായി വിഷമിക്കേണ്ടിവന്നു. അങ്ങനെ കുറച്ചുകാലം വി.എഫ്.ബി സ്റ്റുട്ട്ഗർട്ടിനുവേണ്ടി വായ്പാതാരരമായി കളിച്ചു.പിന്നീട് 2005ലാണ് ബയറണിൽ തിരിച്ചെത്തുന്നത്. തുടക്കത്തിൽ ഏത് പൊസിഷനിൽ കളിക്കണം എന്നതു സംബന്ധിച്ച ആശങ്ക നിലനിന്നെങ്കിലും ലൂയി വാൻ ഗാൽ പരിശീലകനായി എത്തിയതോടെയാണ് റൈറ്റ് ബാക്ക് പൊസിഷനിലേയ്ക്ക് മാറാനായത്. നിലവിലെ പരിശീലകൻ പെപ്പ് ഗ്വാർഡിയോള ഡിഫൻസീവ് മിഡ്ഫീൽഡറായാണ് ലാമിനെ ഉപയോഗിച്ചത്. 2011ൽ വാൻ ബൊമ്മൽ പോയതോടെയാണ് ലാമിന് ക്യാപ്റ്റന്റെ ആം ബാൻഡ് നൽകിയത്. 2018 വരെ നീളുന്ന കരാറാണ് കഴിഞ്ഞ മാസം ലാം ബയറണുമായി ഒപ്പിട്ടത്.

## ആത്മകഥ

2011 ഓഗസ്റ്റ് 27ൽ Der feine Unterschied: Wie man heute Spitzenfußballer wird എന്ന തന്റെ ആത്മകഥ പുറത്തിറക്കി. തന്റെ ഫുട്ബോൾ ജീവിതത്തെക്കുറിച്ച് പരാമർശിക്കുന്നുണ്ട്.
## പ്രകടനം
### ക്ലബ്ബ് പ്രകടനം

*1.Statistics include DFL-Supercup.

## അന്താരാഷ്ട്ര ഗോളുകൾ
 
*Scores and results table. Germany's goal tally first:*

## കിരീടങ്ങൾ

### ക്ലബ്ബ്
;ബയേൺ മ്യൂണിക്ക്
*ബുണ്ടസ്‌ലിഗ: 2002–03, 2005–06, 2007–08, 2009–10, 2012–13, 2013–14
*ഡി.എഫ്. എൽ-Pokal: 2002–03, 2005–06, 2007–08, 2009–10, 2012–13, 2013–14
*ഡി.എഫ്. എൽ-Ligapokal: 2007
*ഡി.എഫ്. എൽ സൂപ്പർകപ്പ്: 2010, 2012
*UEFA Champions League: 2012–13; Runner-up: 2009–10, 2011–12
*UEFA Super Cup: 2013
*FIFA Club World Cup: 2013

### National team
* ഫിഫ ലോകകപ്പ്: 2014;Third Place: 2006, 2010
* UEFA European Under-19 Football Championship Runner-up: 2002
* UEFA European Football Championship Runner-up: 2008
## അവലംബം

## പുറം കണ്ണികൾ

* 
* The Philipp Lahm Foundation for Sport and Education 
* 

വർഗ്ഗം:ജർമ്മൻ ഫുട്ബോൾ കളിക്കാർ
വർഗ്ഗം:1983-ൽ ജനിച്ചവർ
വർഗ്ഗം:2006 ഫിഫ ലോകകപ്പിലെ കളിക്കാർ
വർഗ്ഗം:2010 ഫിഫ ലോകകപ്പിലെ കളിക്കാർ
വർഗ്ഗം:2014 ഫിഫ ലോകകപ്പിലെ കളിക്കാർ
വർഗ്ഗം:ജീവിച്ചിരിക്കുന്നവർ
കമ്മ്യൂണിസ്റ്റ് പാർട്ടി ഓഫ് നേപ്പാൾ (മാവോയിസ്റ്റ്)

നേപ്പാളിലെ പ്രധാന മാർക്സിസ്റ്റ് ലെനിനിസ്റ്റ് പ്രസ്ഥാനങ്ങളിൽ ഒന്നാണ് **സി പി എൻ(മാവോയിസ്റ്റ്)**. 2008 മേയ് 28-ന് നേപ്പാൾ റിപ്പബ്ലിക്കായതിനുശേഷം നേപ്പാൾ സർക്കാരിന് നേത്രൃത്വം കൊടുക്കുന്നതും സി.പി.എൻ(മാവോയിസ്റ്റ്) ആണ്‌.

വർഗ്ഗം:കമ്യൂണിസ്റ്റ് കക്ഷികൾ
വർഗ്ഗം:നേപ്പാൾ
വർഗ്ഗം:നേപ്പാളിലെ രാഷ്ട്രീയ പാർട്ടികൾ
വർഗ്ഗം:നേപ്പാളിലെ കമ്മ്യൂണിസ്റ്റ് പാർട്ടികൾ
റയ്സിൻ

ആവണക്കിന്റെ കുരുവിൽ നിന്നും ഉൽപാദിപ്പിക്കുന്ന ഒരു മാരകവിഷമാണ് **റയ്സിൻ**. കുറച്ച് ഉപ്പുമണികളുടെ മാത്രം വലിപ്പം വരുന്ന ഒരു ഡോസ് ശുദ്ധമായ റയ്സിൻ പൗഡറിനു ഒരു മനുഷ്യനെ കൊല്ലാനാവും.

## അവലംബം


വർഗ്ഗം:മാംസ്യങ്ങൾ
ക്രൊയിറ്റ്സർ സൊനാറ്റാ

ലിയോ ടോൾസ്റ്റോയ് എഴുതിയ ഒരു ചെറുനോവൽ (Novella) ആണ് **ക്രൊയിറ്റ്സർ സോനാറ്റാ** (Kreutzer Sonata).  1870-കൾക്കവസാനം കടന്നുപോയ ആത്മീയപ്രതിസന്ധിയെ തുടർന്ന് ധാർമ്മികവ്യഗ്രതകൾ നിറഞ്ഞ പല കൃതികളും ടോൾസ്റ്റോയ് എഴുതിയിരുന്നു.  അവയിലൊന്നായ ഈ രചന 1890-ലാണ് പ്രസിദ്ധീകരിച്ചത്.  ഇതിൽ ഗ്രന്ഥകാരൻ മനുഷ്യജീവിതത്തിൽ ലൈംഗികതയുടെ സ്ഥാനത്തെ സംബന്ധിച്ച്, ഏറെ കർക്കശവും വിവാദപരവുമായ നിഗമനങ്ങൾ അവതരിപ്പിക്കുന്നു.  കാമം ആരോഗ്യകരമായ സ്ത്രീപുരുഷബന്ധത്തിനു പ്രതിബന്ധം സൃഷ്ടിക്കുന്നുവെന്ന് സ്ഥാപിക്കാനാണ് അദ്ദേഹം ശ്രമിക്കുന്നത്.  ലൈംഗികതയെ സംബന്ധിച്ച ഈ നിലപാട്, ലളിതവൽക്കൃതവും, അപ്രായോഗികവുമെന്ന് വിശേഷിപ്പിക്കപ്പെട്ടിട്ടുണ്ട്. എങ്കിലും ടോൾസ്റ്റോയ്-യുടെ കഥനനൈപുണ്യത്തിന്റെ മികച്ച മാതൃകകളിലൊന്നായി ഈ രചന പരിഗണിക്കപ്പെടുന്നു.  **ക്രൊയ്റ്റ്സർ സൊനാറ്റ** എന്ന പേര്, ബീഥോവന്റെ സംഗീതശില്പങ്ങളിലൊന്നിന്റെ പേരിനെ ആശ്രയിച്ചുള്ളതാണ്.

## അവലംബം


## പുറംകണ്ണി
"Readbookonline net"-ൽ  ക്രൊയിറ്റ്സർ സൊനാറ്റയുടെ ഇംഗ്ലീഷ് പരിഭാഷ]

വർഗ്ഗം:ലിയോ ടോൾസ്റ്റോയിയുടെ നോവലുകൾ
അൻസിബ ഹസ്സൻ

മലയാളം-തമിഴ് ചലച്ചിത്രങ്ങളിലെ ഒരു അഭിനേത്രിയാണ്‌ **അൻസിബ ഹസ്സൻ** 2013ൽ ഗോപു ബാലാജി സംവിധാനം നിർവഹിച്ച *പരംഗ്ജ്യോതി* എന്ന തമിഴ് ചിത്രത്തിൽ അഭിനയിച്ചുകൊണ്ടാണ് ചലച്ചിത്ര മേഖലയിലേക്ക് അൻസിബ പ്രവേശിക്കുന്നത്.ഇതേ വര്ഷം തന്നെ  ജീത്തു ജോസഫ്‌ സംവിധാനം നിർവഹിച്ച ദൃശ്യമെന്ന മലയാളചലച്ചിത്രത്തിൽ *അഞ്ജു* എന്ന കഥാപാത്രമായ്‌ അൻസിബ ജനശ്രദ്ധ പിടിച്ചുപറ്റി.

## ജീവിതരേഖ
കോഴിക്കോട് ജില്ലയിൽ 1992 ജൂൺ 18ന് ജനിച്ചു.സ്കൂൾ വിദ്യാഭ്യാസത്തിനു ശേഷം സിവിൽ എഞ്ചിനിയറിംഗിൽ ബിരുദം നേടി.

## തിരഞ്ഞെടുത്ത സിനിമകൾ
# പരംഗ്ജ്യോതി
# ദൃശ്യം
# ലിറ്റിൽ സൂപ്പർമാൻ
# ഗുണ്ട
# ഉത്തരാ ചെമ്മീൻ
# ജോൺ ഹോനായി
# ബദറുൽ മുനീർ ഹുസുനുൽ ജമാൽ
# ഷീ ടാക്സി
# വിശ്വാസം അതല്ലേ എല്ലാം
#ദൃശ്യം 2

വർഗ്ഗം:മലയാളചലച്ചിത്രനടിമാർ
വർഗ്ഗം:1992-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ഓലപ്പീടിക

മലപ്പുറം ജില്ലയിലുള്ള തിരൂർ താലൂക്കിലെ താനൂർ മുനിസിപ്പാലിറ്റി  സ്ഥിതി ചെയ്യുന്ന സ്ഥലമാണ് **ഓലപ്പീടിക**. ഇവിടെ കൃഷിക്കനുയോജ്യമായ പാടങ്ങളും സാധാരണ ഗതിയിലുള്ള മണ്ണും കാണപ്പെടുന്നു. ഏറ്റവും അടുത്തുള്ള റെയിൽവേ സ്റ്റേഷൻ താനൂർ ആണു. 
## പ്രധാനപ്പെട്ട സ്ഥലങ്ങൾ
# ഓലപ്പീടിക 
# ആട്ടില്ലം (എളാപ്പ പടി) 
# ഫാറൂഖ് നഗർ
# ചെമ്മൽത്തറ 
# ദ്വാരക നഗർ
# മുരുകൻ കോവിൽ റോഡ്
## അവലംബങ്ങൾ

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ഒഡേസ സത്യൻ

ജനകീയ സിനിമാനിർമ്മാണ രംഗത്ത് ശ്രദ്ധേയമായ പ്രവർത്തനങ്ങൾ നടത്തിയ ചലച്ചിത്ര പ്രവർത്തകനും ഡോക്യുമെന്ററി സംവിധായകനുമായിരുന്നു **ഒഡേസ സത്യൻ** (23 നവംബർ 1944 &mdash; 19 ഓഗസ്റ്റ് 2014). ജനകീയമായി സിനിമകൾ അവതരിപ്പിക്കാനും അതുവഴി സാധാരണക്കാർക്കിടയിൽ ലോകോത്തര സിനിമകൾ എത്തിക്കുന്നതിലും മുഖ്യപങ്കുവഹിച്ചു. 

## ജീവിതരേഖ
കോഴിക്കോട്, വടകരയിൽ കുങ്കർ-ചീരു ദമ്പതികളുടെ മകനാണ്. ആദ്യകാല നക്സലൈറ്റ് പ്രവർത്തകനായിരുന്നു. സി.പി.ഐ.(എം.എൽ) കോഴിക്കോട് ജില്ലാ സെക്രട്ടറിയായിരുന്നു. ജനകീയ സാംസ്കാരിക വേദിയിലും സജീവമായി പ്രവർത്തിച്ചു. ഏറെ വിവാദമായ വടകര സിൽവർ ഹോട്ടൽ സമരം, ഇരിങ്ങൽ പാറയിലെ കൂലി പ്രശ്നത്തിലും ജയഭാരത് തിയറ്റർ ടിക്കറ്റ് കരിഞ്ചന്ത പ്രശ്നത്തിലും സമരങ്ങൾക്ക് നേതൃത്വം നൽകി. സമരങ്ങളുടെ ഭാഗമയി പലപ്പോഴായി ജയിലടക്കപെട്ടിരുന്നു. കോഴിക്കോട് മെഡിക്കൽ കോളേജ് ആസ്​പത്രിയിലെ കൈക്കൂലിക്കാരായ ഡോക്ടർമാരെ ജനകീയ വിചാരണ ചെയ്യുന്നതിന് നേതൃത്വം നൽകി. 

ജനകീയ സിനിമാ പ്രസ്ഥാനമായ ഒഡേസയിലൂടെയാണ് സത്യൻ ചലച്ചിത്രരംഗത്തെത്തിയത്. ജോൺ എബ്രഹാമിന്റെ അടുത്ത സഹയാത്രികനായിരുന്നു. ജോൺ എബ്രഹാമിന്റെ മരണശേഷം, സമാന്തര സിനിമാ കൂട്ടായ്മയായ ഒഡേസയ്ക്ക് സത്യനാണ് നേതൃത്വം നൽകിയത്. ജനങ്ങളിൽ നിന്ന് പണം പിരിച്ചാണ് അദ്ദേഹം സിനിമ ചെയ്തിരുന്നത്. ജനകീയ പിന്തുണയോടെ ഒഡേസയുടെ ബാനറിൽ നിരവധി ഡോക്യുമെന്ററികൾ സത്യൻ നിർമിച്ചിട്ടുണ്ട്. നക്‌സൽ വർഗീസിന്റെ മരണവും കവി എ. അയ്യപ്പന്റെ ജീവിതവുമെല്ലാം സത്യൻ ഡോക്യുമെന്ററികൾക്ക് വിഷയമായിട്ടുണ്ട്.  'അഗ്‌നിരേഖ'യ്ക്ക് പുണെയിലെ ഫാൽക്കെ സൊസൈറ്റിയുടെ സമ്മാനം ലഭിച്ചു. 'ബലിക്കുറിപ്പുകൾ' എന്ന മ്യൂസിക് ആൽബത്തിന് ആറാമത് ഇന്റർനാഷണൽ ഡോക്യുമെന്ററി ഫിലിം ഫെസ്റ്റിവലിൽ ജൂറിയുടെ പ്രത്യേക പരാമർശം ലഭിച്ചു.   

നക്സൽ വർഗീസിന്റെ വധം ഏറ്റുപറഞ്ഞ രാമചന്ദ്രൻ നായരെ കുറിച്ചുള്ള 'വേട്ടയാടപ്പെട്ട മനസ്സ്, വ്യാജ പ്രണയങ്ങളെ തുറന്നുകാട്ടിയ 'മോർച്ചറി ഓഫ് ലൗ, രക്തസാക്ഷിത്വം വരിച്ച നക്‌സലൈറ്റ് അങ്ങാടിപ്പുറം ബാലകൃഷ്ണനെ കുറിച്ചുള്ള 'അഗ്നിരേഖ' എന്നീ ഡോക്യുമെന്ററികൾ ശ്രദ്ധേയങ്ങളായിരുന്നു. 'വിശുദ്ധപശു' എന്ന ഡോക്യുമെന്ററിയുടെ  ചിത്രീകരണം പൂർത്തിയാക്കി. മൃഗങ്ങളെ ഒരേസമയം ആരാധിക്കുകയും ബലി നല്കുകയും ചെയ്യുന്ന മനുഷ്യന്റെ ഇരട്ടമുഖമാണ് 'വിശുദ്ധപശു'വിന്റെ പ്രമേയം. 

19 ഓഗസ്റ്റ് 2014 ൽഅർബുദ രോഗ ബാധിതനായി മരണമടഞ്ഞു.

## ഡോക്യുമെന്ററികൾ
*'ഇത്രയും യാതഭാഗം'
*'വേട്ടയാടപ്പെട്ട മനസ്സ്'
*'മോർച്ചറി ഓഫ് ലൗ'
*'അഗ്‌നിരേഖ'
*'ബലിക്കുറിപ്പുകൾ' (മ്യൂസിക് ആൽബം)
*'വിശുദ്ധപശു' (ചിത്രീകരണം പൂർത്തിയാക്കി)

## പുരസ്കാരങ്ങൾ
*ആറാമത് ഇന്റർനാഷണൽ ഡോക്യുമെന്ററി ഫിലിം ഫെസ്റ്റിവലിൽ ജൂറിയുടെ പ്രത്യേക പരാമർശം(ബലിക്കുറിപ്പുകൾ എന്ന മ്യൂസിക് വീഡിയോയ്ക്ക്)
*സൗത്ത് ഏഷ്യൻ ഷോർട്ട് ഫിലിംഫെസ്റ്റിവലിൽ പുരസ്കാരം (2007)
*രണ്ടാമത്  സോളിഡാരിറ്റി യൂത്ത് മൂവ്‌മെന്റ് യൂത്ത് സ്പ്രിങ്ങ് ഫിലിം ഫെസ്റ്റിവലിൽ (2014) ഡോക്യുമെന്ററി വിഭാഗത്തിൽ ഒഡേസ സത്യൻ സംവിധാനം ചെയ്ത അഗ്നിരേഖ  ജൂറിയുടെ പ്രത്യേക പരാമർശം നേടി.

## പുറത്തേക്കുള്ള കണ്ണികൾ
*സിനിമയെ പ്രണയിച്ച സമാന്തര ജീവിതം ദേശാഭിമാനിയിൽ വന്ന വാർത്ത
*മലയാളസംഗീതം.ഇൻഫോയിൽ ഒഡേസ സത്യന്റെ ജീവിതരേഖ

## അവലംബം

വർഗ്ഗം:1944-ൽ ജനിച്ചവർ
വർഗ്ഗം:നവംബർ 23-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ഓഗസ്റ്റ് 19-ന് മരിച്ചവർ
വർഗ്ഗം:ഇന്ത്യൻ ഡോക്യുമെന്ററി ചലച്ചിത്ര സംവിധായകർ
വർഗ്ഗം: കോഴിക്കോട് ജില്ലയിൽ ജനിച്ചവർ
ഗീതാഞ്ജലി റാവു

ചിത്രകാരിയും ചലച്ചിത്രപ്രവർത്തകയും ആനിമേഷൻ ചിത്രങ്ങളുടെ സംവിധായികയുമാണ്  **ഗീതാഞ്ജലി റാവു**(ജനനം : 1972). കാൻ ഹ്രസ്വ ചലച്ചിത്രമേളയിലെ കൊഡാക് ഡിസ്‌കവറി അവാർഡ്-2011 എന്ന പുരസ്‌കാരത്തിനായുള്ള കാൻ ക്രിട്ടിക്‌സ് വീക്ക് എന്ന ചലച്ചിത്രമേളയുടെ ജൂറിയായിരുന്നു.

## ജീവിതരേഖ
മുംബൈ കേന്ദ്രീകരിച്ചു പ്രവർത്തിക്കുന്നു. ജെ.ജെ. ഇൻസ്റ്റിറ്റ്യൂട്ട് ഓഫ് അപ്ലൈഡ് ആർട്ടിൽ നിന്ന് ബിരുദം നേടി. ഗീതാഞ്ജലിയുടെ 'പ്രിന്റഡ് റെയിൻബോ' എന്ന ആനിമേറ്റഡ് ഹ്രസ്വചിത്രം കാൻ  ഹ്രസ്വ ചലച്ചിത്രമേളയിൽ 2006 ൽ മൂന്ന് പുരസ്‌കാരം നേടിയിരുന്നു. നൂറോളം മേളകളിൽ പ്രദർശിപ്പിച്ച ഈ ചിത്രത്തിന് 25 ലധികം പുരസ്‌കാരങ്ങൾ ലഭിച്ചിട്ടുണ്ട്. ‘പ്രിന്റഡ് റെയിൻബോ’ക്ക് ശേഷം എട്ടുവർഷങ്ങൾ കഴിഞ്ഞ് ഗീതാഞ്‌ജലി സംവിധാനം ചെയ്‌ത `ട്രൂ ലൗവ്‌ സ്റ്റോറി' കാൻ ഫിലിം ഫെസ്റ്റിവലിലെ മത്സരവിഭാഗത്തിലേക്ക് തിരഞ്ഞെടുത്തിരുന്നു. ഈ ചിത്രം കേരളത്തിൽ നടന്ന അന്തർദേശീയ ഡോക്യുമെന്ററി ചലച്ചിത്ര മേളയിൽ മികച്ച ആനിമേഷൻ ചിത്രത്തിനുള്ള പുരസ്‌കാരം നേടി. മുംബൈ നഗരത്തിൽ ബോളിവുഡിനുള്ള സ്വാധീനം ആനിമേഷനിലൂടെ അവതരിപ്പിക്കുന്നതാണ് ‘ട്രൂ ലവ് സ്റ്റോറി’. ട്രൂ ലവ് സ്റ്റോറി ലോകത്തിലെ ഒൻപത് പ്രധാന ചലച്ചിത്രോത്സവങ്ങളിലെ മത്സരവിഭാഗത്തിലേക്ക് ഇതുവരെയായി തിരഞ്ഞെടുക്കപ്പെട്ടിട്ടുണ്ട്.

## ചിത്രങ്ങൾ
**[[പ്രിന്റഡ് റെയിൻബൊ]]*
**ഓറഞ്ച്*
*'ബ്ലൂ'
**ലൗ സ്റ്റോറി 2012*
**കലൈഡസ്കോപ്പ്*
**[[ട്രൂ ലൗവ്‌ സ്റ്റോറി]]*
*''ബോംബെ റോസ്

## കൊച്ചി മുസിരിസ് ബിനലെയിൽ
കൊച്ചി മുസിരിസ് ബിനലെ 2012 ൽ ‘പ്രിന്റഡ് റെയിൻബോ’ പ്രദർശിപ്പിച്ചിരുന്നു 
## പുരസ്കാരങ്ങൾ
*അന്തർദേശീയ ഡോക്യുമെന്ററി ചലച്ചിത്ര മേളയിൽ മികച്ച ആനിമേഷൻ ചിത്രത്തിനുള്ള പുരസ്‌കാരം (2014)
*കാൻ  ഹ്രസ്വ ചലച്ചിത്രമേളയിൽ 2006 ൽ പുരസ്‌കാരം 
## അവലംബം

## പുറം കണ്ണികൾ
*വെബ്സൈറ്റ് 

വർഗ്ഗം:അനിമേഷൻ
വർഗ്ഗം:ഇന്ത്യൻ ചിത്രകാരന്മാർ
വർഗ്ഗം:1972-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യൻ ചലച്ചിത്രസംവിധായകർ
വർഗ്ഗം:മുംബൈയിൽ നിന്നുള്ള വ്യക്തികൾ
തുളുനാട്

ഇന്ത്യയിൽ ഇപ്പോഴത്തെ കർണാടകത്തിലും കേരളത്തിലുമായി പരന്ന് കിടക്കുന്ന തുളു ഭാഷ സംസാരിക്കപ്പെടുന്ന പ്രദേശമാണ് **തുളുനാട്**. കർണാടകത്തിലെ ദക്ഷിണ കന്നഡ, ഉഡുപ്പി ജില്ലകളും കേരളത്തിലെ കാസർഗോഡ് ജില്ലയും ചേരുന്നതാണ് തുളുനാട്.

വർഗ്ഗം:കേരളത്തിലെ ഭൂപ്രദേശങ്ങൾ
വർഗ്ഗം:കർണാടകത്തിലെ ഭൂപ്രദേശങ്ങൾ
വർഗ്ഗം:ഇന്ത്യയിലെ ഉന്നയിക്കുന്ന സംസ്ഥാനങ്ങളും പ്രദേശങ്ങളും
സെഡ്

ഒരു  യുനിക്സ് സോഫ്റ്റ്‌വേർ ആണ് സ്ട്രീം എഡിറ്റർ എന്ന് അറിയപ്പെടുന്ന **Sed**. ഇത് ടെക്സ്റ്റ് ഫയലുകളെ വിശകലനം ചെയ്യുന്നതിനും (Parsing) എളുപ്പത്തിൽ മാറ്റങ്ങൾ വരുത്തുന്നതിനും ഉപയോഗിക്കുന്നു. ഒരു ഒതുക്കമുള്ള സ്ക്രിപ്റ്റ് എന്ന നിലയിലും സെഡ് ഉപയോഗിക്കുന്നു. 1973-1974 കാലഘട്ടത്തിൽ ബെൽ ലാബിലെ ലീ.മക്മഹൻ ആണ് ഇത് നിർമ്മിച്ചത് . 
ഇന്ന് മിക്ക ഓപ്പറേറ്റിങ്‌ സിസ്റ്റങ്ങളിലും സെഡ് ലഭ്യമാണ് . .

## ഉപയോഗിക്കുന്ന രീതി
ഒരു യുനിക്സ് കമാൻഡ് പോലെ തന്നെയാണ് സെഡ് ഉപയോഗിക്കപ്പെടുന്നത്.  ഒരു ഫയലിലെ sasi എന്ന വാക്കിന് പകരം babu എന്ന വാക്ക് ആക്കണമെങ്കിൽ 

sed -i 's/sasi/babu/g' file_name.txt

എന്ന് ടൈപ് ചെയ്‌താൽ മതി.

-i എന്ന ഓപ്ഷൻ ഉപയോഗിച്ചാൽ  file_name.txt എന്ന ഫയലിൽ തന്നെ മാറ്റങ്ങൾ സേവ് ചെയ്യപ്പെടും.
's/sasi/babu/g'  എന്നതാണ് ഇവിടത്തെ ഓപ്പറേഷൻ . s നു ശേഷം ഉള്ള sasi എന്ന വാക്കിനെ babu എന്ന് മാറ്റുന്നു. ഇവിടെ g എന്ന ഗ്ലോബൽ ഓപ്ഷൻ ഉള്ളത് കൊണ്ട്, പ്രസ്തുത ഫയലിൽ ഉള്ള sasi എന്ന എല്ലാ വാക്കുകളെയും മാറ്റുന്നു. g എന്ന് പരാമർശിച്ചില്ല എങ്കിൽ ഫയലിൽ ആദ്യം ഉള്ള sasi എന്ന വാക്കിനെ മാത്രം ഇത് babu എന്നാക്കുന്നു.

ഒരു ഫയലിലെ എല്ലാ കാലിയായ വരികൾ നീക്കുക ചെറിയ അക്ഷരങ്ങളെ വലിയ അക്ഷരം ആക്കുക തുടങ്ങിയ കാര്യങ്ങൾ ഒറ്റ വരി കമാൻഡ് കൊണ്ട് ചെയ്യാൻ കഴിയും എന്നതാണ് ഇതിന്റെ സവിശേഷത.

മിക്ക ലിനക്സ് ഓപ്പറേറ്റിങ്‌ സിസ്റ്റങ്ങളിലും ആദ്യമേ തന്നെ ഇത് ഇൻസ്റ്റാൾ ചെയ്തിരിയ്ക്കും.

## അവലംബം


വർഗ്ഗം:കമ്പ്യൂട്ടർ ശാസ്ത്രം
വർഗ്ഗം:സാങ്കേതികം
ട്രൂ ലൗവ്‌ സ്റ്റോറി

ഗീതാഞ്ജലി റാവു  സംവിധാനം ചെയ്‌ത  അനിമേഷൻ ചിത്രമാണ് **ട്രൂ ലവ് സ്റ്റോറി**. ഈ ചിത്രം കേരളത്തിൽ 2014 ൽ  നടന്ന അന്തർദേശീയ ഡോക്യുമെന്ററി ചലച്ചിത്ര മേളയിൽ മികച്ച ആനിമേഷൻ ചിത്രത്തിനുള്ള പുരസ്‌കാരം നേടി. കാൻ ഫിലിം ഫെസ്റ്റിവലിലെ മത്സരവിഭാഗത്തിലേക്കും  ഈ ചിത്രം തെരഞ്ഞെടുത്തിരുന്നു.  
## ഉള്ളടക്കം
മുംബൈ നഗരത്തിൽ ബോളിവുഡിനുള്ള സ്വാധീനം ആനിമേഷനിലൂടെ അവതരിപ്പിക്കുന്നതാണ് ‘ട്രൂ ലവ് സ്റ്റോറി’.

## പുരസ്കാരങ്ങൾ
*കേരളത്തിൽ 2014 ൽ നടന്ന അന്തർദേശീയ ഡോക്യുമെന്ററി ചലച്ചിത്ര മേളയിൽ മികച്ച ആനിമേഷൻ ചിത്രത്തിനുള്ള പുരസ്‌കാരം 
*ട്രൂ ലവ് സ്റ്റോറി ലോകത്തിലെ ഒൻപത് പ്രധാന ചലച്ചിത്രോത്സവങ്ങളിലെ മത്സരവിഭാഗത്തിലേക്ക് ഇതുവരെയായി തിരഞ്ഞെടുക്കപ്പെട്ടിട്ടുണ്ട്.
## അവലംബം

## പുറം കണ്ണികൾ
* 

വർഗ്ഗം:അനിമേഷൻ
വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ‎
വർഗ്ഗം:നിശ്ശബ്ദചലച്ചിത്രങ്ങൾ
പ്രയുത് ചാൻ ഒ ച

തായ്‌ലൻഡിലെ  പ്രധാനമന്ത്രിയാണ് **പ്രയുത് ചാൻ ഒ ച** . പട്ടാളത്തലവനായിരുന്ന പ്രയുത് എതിരില്ലാതെയാണ് 2014 ൽ പ്രധാനമന്ത്രിയായി തിരഞ്ഞെടുക്കപ്പെട്ടത്.

## ജീവിതരേഖ
തായ്‌ലൻഡിൽ തെരഞ്ഞെടുപ്പിലൂടെ അധികാരത്തിലെത്തിയ യിങ്‌ലുക്ക് ഷിനവത്ര മന്ത്രിസഭയെ 2014 മെയ് മാസത്തിൽ പട്ടാളം അട്ടിമറിച്ചിരുന്നു. ഈ അട്ടിമറിയുടെ സൂത്രധാരനെന്നു കരുതപ്പെടുന്ന പ്രയുതായിയിരുന്നു പട്ടാളഭരണം രൂപവത്കരിച്ച നിയമസഭയിലെ ഏക പ്രധാനമന്ത്രിസ്ഥാനാർഥി. പ്രധാനമന്ത്രിപദവിക്കൊപ്പം പട്ടാളത്തലവനെന്ന സ്ഥാനവും ഇദ്ദേഹം നിലനിർത്തിയിട്ടുണ്ട്. 
## അവലംബം

## പുറം കണ്ണികൾ
*

വർഗ്ഗം:തായ്‌ലൻഡിന്റെ പ്രധാനമന്ത്രിമാർ
വർഗ്ഗം:1954-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ചെങ്ങാലിക്കോടൻ

ഉരുണ്ടതും ഏണുകൾ ഇല്ലാത്തതുമായ കായകളും സ്വർണനിറമുള്ള ഒരിനം വാഴയിനമാണ് **ചങ്ങാലിക്കോടൻ**. തൃശ്ശൂരിനുസമീപപ്രദേശങ്ങളായ തയ്യൂർ, എരുമപ്പെട്ടി, കരിയന്നൂർ, തുടങ്ങിയ ഭാഗങ്ങളിലാണ് വ്യാപകമായി കൃഷിചെയ്യുന്നത്. ഓണത്തിനുള്ള കാഴ്ചക്കുലയ്ക്ക് വേണ്ടിയാണ് ഇത് പ്രധാനമായും ഉപയോഗിക്കുന്നത്.

## ജന്മദേശം
തൃശ്ശൂറിലെ തലപ്പിള്ളി താലൂക്കിലെ എരുമപ്പെട്ടി പഞ്ചായത്തിൽ ചെങ്ങളിവാലി എന്ന സ്ഥലത്തു ഉണ്ടായതിനാലാണ് ചെങ്ങഴിക്കോടൻ എന്ന പേരുണ്ടയത്. ഇവിടെ നിന്നും മറ്റിടങ്ങളിലേക്ക് കാലാന്തരത്തിൽ വ്യാപിക്കുകയായിരുന്നു.

### ചെങ്ങഴിക്കോടും ചെങ്ങഴിക്കോടനും
പഴയകൊച്ചി രാജ്യത്തിലെ ഒരു രാജവംശമാണ് തലപ്പിള്ളി. ഇവിടുത്തെ നാടുവാഴികൾ ചെങ്ങഴി നമ്പ്യാരായിരുന്നു. അതിനാൽ ഇവരുടെ ആസ്ഥാനം ചെങ്ങഴിനാട്(ചെങ്ങഴിക്കോട്) എന്നറിയപ്പെട്ടു. ഇന്ന് ഈ പ്രദേശം തൃശൂർ ജില്ലയിലെ തലപ്പള്ളി താലൂക്കിൽപ്പെടുന്നു. കാർഷിക സമ്പുഷ്ടവും ജൈവവൈവിധ്യവും ചേർന്ന ഈ ഭൂപ്രദേശം വിവിധ കാവ്യങ്ങളിൽ ഉൾപ്പെട്ടിട്ടുണ്ട്. തിരുവിതാംകൂറിലെ ശ്രീപത്മനാഭസ്വാമിക്ഷേത്രത്തിലേക്ക് മുറജപത്തിനായി കാഴ്ചക്കുലകൾ ചെങ്ങഴിക്കോട്ടുനിന്ന് കൊണ്ടുപോയിരുന്നത്രെ. ഇതിനുള്ള നേന്ത്രവാഴകൾ ഇവിടെ മാത്രം കണ്ടുവരുന്നവയായിരുന്നു. ആ വാഴകൾ കരിയന്നൂരിലാണ് ആദ്യമായി കൃഷി ചെയ്തത്. മച്ചാട് മലകളിൽനിന്ന് ഉത്ഭവിക്കുന്ന വടക്കാഞ്ചേരി പുഴയുടെ തീരപ്രദേശങ്ങളിലെ എക്കൽ മണ്ണിൽ ഫലഭൂയിഷ്ഠമായ മണ്ണിൽ വളരുന്ന ഈ പ്രത്യേക വാഴയിനത്തിന് വിശേഷ പരിചരണമാണ് നൽകുന്നത്..

## ഭൗമസൂചികപ്പട്ടികയിൽ
കേരള കാർഷിക സർവകലാശാലയിലെ, ബൗദ്ധിക സ്വത്തവകാശ സംരക്ഷണവിഭാഗം, കണ്ണാറ വാഴ ഗവേഷണകേന്ദ്രം, കൃഷിവകുപ്പ്, പെരിങ്ങണൂർ സഹകരണബാങ്ക്, വടക്കാഞ്ചേരി വികസന ബ്ലോക്ക് എന്നിവരുടെ സംയുക്ത പ്രവർത്തനങ്ങളിലൂടെ ചങ്ങഴിക്കോടന് ഭൗമസൂചിക പട്ടികയിൽ എത്തിച്ചു.

## അവലംബം

വർഗ്ഗം:കേരളത്തിലെ ഭൂപ്രദേശസൂചികകൾ
വർഗ്ഗം:വാഴയിനങ്ങൾ
വർഗ്ഗം:ഭൗമസൂചിക പദവി ലഭിച്ച കേരളത്തിലെ ഉൽപ്പന്നങ്ങൾ
ഗവൺമെന്റ് ഹയർസെക്കണ്ടറി സ്കൂൾ കൊങ്ങോർപ്പിള്ളി

എറണാകുളം ജില്ലയിലെ, ആലങ്ങാട് ബ്ലോക്ക് പഞ്ചായത്തിൽപെടുന്ന ആലങ്ങാട് ഗ്രാമപഞ്ചായത്തിലെ സർക്കാർ ഹയർസെക്കണ്ടറി വിദ്യാലയമാണ്, ഗവൺമെന്റ് ഹയർസെക്കണ്ടറി സ്കൂൾ കൊങ്ങോർപ്പിള്ളി.

## ആമുഖം
1915 ൽ രാജഭരണകാലത്താണ് ഈ വിദ്യാലയം ആരംഭിച്ചത്. പടി പടിയായി ഈ വിദ്യാലയം, ഹൈസ്കൂൾ തലത്തിലേക്കും, പിന്നീട് 2011 ൽ ഹയർസെക്കണ്ടറി തലത്തിലേക്കും ഉയർത്തപ്പെട്ടു.
## അവലംബം

വർഗ്ഗം:എറണാകുളം ജില്ലയിലെ വിദ്യാലയങ്ങൾ
റോയൽ ചാർട്ടർ

ഒരു കോർപ്പറേറ്റ് പ്രസ്ഥാനത്തിന് അധികാരമോ അവകാശമോ നൽകുന്ന പൊതുവേ രാജസന്നിധിയിൽനിന്ന് പുറപ്പെടുവിക്കുന്ന ഔദ്യോഗിക രേഖയാണ് **രാജശാസനം** അഥവാ **റോയൽ ചാർട്ടർ**. മുൻസിപ്പൽ ചാർട്ടർ, സർവ്വകലാശാലകൾ എന്നിവ തുടങ്ങാൻ ഇന്നും ചാർട്ടർ ഉപയോഗിക്കുന്നു. വാറണ്ടുകളിലും നിയമന ഉത്തരവുകളിലും നിന്ന് വ്യത്യസ്തമായി, ചാർട്ടർ നൽകുന്ന അവകാശം അഥവാ അധികാരം സ്ഥിരമാണ്. പൊതുവേ കാലിഗ്രഫി പോലെയുള്ള കലാരൂപങ്ങളുപയോഗിച്ച് അലങ്കരിച്ചവയായിരിക്കും ചാർട്ടർ പ്രമാണങ്ങൾ. ബ്രിട്ടീഷ് രാജകുടുംബം ഏതാണ്ട് 980 ചാർട്ടറുകൾ പുറപ്പെടുവിച്ചിട്ടുണ്ട്. ഇവയിൽ 750 എണ്ണം ഇന്നും നിലനിൽക്കുന്നു. ഈസ്റ്റ് ഇന്ത്യാ കമ്പനിക്ക് പൂർവ്വദേശങ്ങളിൽ വാണിജ്യക്കുത്തക അനുവദിച്ചു കൊടുത്തത് ചാർട്ടർ-1600 എന്ന രാജകീയ ശാസനത്തിലൂടെയായിരുന്നു.

## അവലംബം


വർഗ്ഗം:ബ്രിട്ടീഷ്‌ ഇന്ത്യയിലെ നിയമങ്ങൾ
വർഗ്ഗം:ബ്രിട്ടീഷ് ഈസ്റ്റ് ഇന്ത്യ കമ്പനി
വർഗ്ഗം:രാഷ്ട്രീയ ചാർട്ടറുകൾ
ടെക്സസ് ഇൻസ്ട്രുമെന്റ്സ് എം.എസ്.പി.430

ടെക്സസ് ഇൻസ്ട്രുമെന്റ്സ് വിപണിയിലിറക്കുന്ന ഒരു മിക്സഡ്-സിഗ്നൽ മൈക്രോകണ്ട്രോളറുകളുടെ കുടുംബപ്പേരാണ് എം.എസ്.പി.430 (MSP430) (ഉച്ചാരണം:*എം.എസ്.പി. ഫോർ‌ തേർട്ടി*). ഒരു 16-ബിറ്റ് സി.പി.യു. അടിസ്ഥാനമാക്കി നിർമ്മിക്കപ്പെട്ട ചെലവുകുറഞ്ഞ എം.സ്.പി. മൈക്രോകണ്ട്രോളറുകൾ വളരെ താഴ്ന്ന വൈദ്യുതിഉപയോഗം ആവശ്യമുള്ള എംബെഡഡ് ആപ്ലിക്കേഷനുകൾ ലക്ഷ്യമാക്കി നിർമ്മിക്കപ്പെട്ടവയാണ്. 

## അവലംബം


വർഗ്ഗം:മൈക്രോകണ്ട്രോളറുകൾ
വർഗ്ഗം:ടെക്സസ് ഇൻസ്ട്രുമെന്റ്സ് ഹാർഡ്‌വെയർ
സ്കെച്അപ്

ഒരു ത്രിമാന മോഡലിങ് പ്രോഗ്രാം ആണ് **സ്കെച് അപ്** ൻപ് ഗൂഗ്ൾ സ്കെച് അപ് എന്നാണ് ഇത് അറിയപ്പെട്ടിരുന്നത്.സൗജന്യമായ് ഉപയോഗിക്കവുന്ന സ്കെച് അപ് മേക്, വിലകൊടുത്ത് വാങ്ങാവുന്ന സ്കെച് അപ് പ്രോ എന്നീ രണ്ട് വേർഷനുകളിൽ ഈ പ്രോഗാം ലഭ്യമാണ്.

## ത്രീഡി വെയർഹൗസ്
സ്കെചാപ്പ് നിർമ്മിത മാതൃകകൾ പങ്കുവയ്ക്കുന്നതിനും ഡൗൺലോഡ്ചെയ്യുന്നതിനുമുള്ള ഒരു സൗജന്യ വെബ്സൈറ്റ് ആണ് ത്രീഡി വെയർഹൗസ്. സ്കെചപ് ഉപഭോക്താക്കൾക്ക് തങ്ങൾ നിർമിച്ച മാതൃകകൾ ഇതിൽ അപ്ലോഡ് ചെയ്യാവുന്നതാണ്. ഏതൊരുവ്യക്തിക്കും ത്രീഡി വെയർഹൗസ് ഫയലുകൾ നിർമിക്കാനും, പരിവർത്തനപെടുത്താനും വീണ്ടും അപ്ലോഡ് ചെയ്യാനും തികച്ചും സൗജന്യമായി സാധിക്കും.

## ചിത്രശാല


File:Cubits_model_viewer.jpeg|Cubits viewer for iPad rendering
File:Super-carrier Mobile Offshore Base.jpeg
File:MacBook SketchUp model.png
File:SketchUp bike model.png
File:Sketchup car model.png
File:C-5 Galaxy SketchUp model.png



## അവലംബം

വർഗ്ഗം:ത്രിമാന ഗ്രാഫിക്സ് സോഫ്റ്റ്‌വെയർ
വർഗ്ഗം:ഗൂഗിൾ സേവനങ്ങൾ
ടെക്സസ് ഇൻസ്ട്രുമെന്റ്സ് ഡാവിഞ്ചി

പ്രധാനമായും എംബെഡഡ് വീഡിയോ (video), വിഷൻ (vision) അധിഷ്ഠിത ഇലക്‌ട്രോണിക്ക് ഉപകരണങ്ങളിൽ ഉപയോഗിക്കാൻ ഉദ്ദേശിച്ചു നിർമ്മിക്കപ്പെട്ട സിസ്റ്റം ഓൺ ചിപ്പ് മൈക്രോപ്രൊസസ്സറുകളുടെ കുടുംബമാണ് **ടെക്സസ് ഇൻസ്ട്രുമെന്റ്സ് ഡാവിഞ്ചി**.

പൊതുവേ TMS320 C6000 രൂപകൽപ്പന പിന്തുടരുന്ന ഒരു ഡിജിറ്റൽ സിഗ്നൽ പ്രൊസസ്സർ കോറും ആം രൂപകൽപ്പന പിന്തുടരുന്ന ഒരു കോറും ഒരു ഡാവിഞ്ചി പ്രൊസസ്സറിലുണ്ടാവും. ഒന്നോ അതിലധികമോ ഡി.എസ്.പി.കൾ മാത്രമോ അതുപോലെ ഒരേതരത്തിലുള്ള പലതരം കോറുകൾ മാത്രമോ ഉപയോഗിച്ച് സിസ്റ്റം ഓൺ ചിപ്പുകൾ നിർമ്മിക്കപ്പെട്ടിരുന്ന ഒരു കാലഘട്ടത്തിലാണ് ഡാവിഞ്ചി രൂപകൽപ്പന ടെക്സസ് ഇൻസ്ട്രുമെന്റ്സ് മാർക്കറ്റിലിറക്കിയത്. കണക്കുകൂട്ടലുകൾ കാര്യക്ഷമതയോടെ നടത്താൻ ഡി.എസ്.പി.യും നിയന്ത്രണസംബന്ധമായ ക്രിയകൾ നിർവഹിക്കാൻ ആം പ്രൊസസ്സറും എന്നതായിരുന്നു ഈ രൂപകൽപ്പനകൊണ്ട് ഉദ്ദേശിച്ചിരുന്നത്. പൊതുവേ ഇലക്ട്രോണിക്ക് ഉപകരണങ്ങളിൽ ഡി.എസ്.പി.കളുടെ കൂടെ നിയന്ത്രണപ്രക്രിയകൾ നിർവഹിക്കാൻ മറ്റൊരു പ്രൊസസ്സറും (ആം, പവർപിസി, മുതലായവ) ഉപയോഗിച്ചിരുന്ന ഉപയോക്താക്കൾക്ക് ഇവരണ്ടും ഒരു ചിപ്പിൽ ലഭ്യമായപ്പോൾ സിസ്റ്റം രൂപകൽപ്പനയും പ്രൊസസ്സറുകൾ തമ്മിലുള്ള ആശയവിനിമയവും എളുപ്പമായി. 

ഒരു ARM9 പ്രൊസസ്സറും C64x DSP പ്രൊസസ്സറും ഉൾപ്പെട്ട DM6446 ആയിരുന്നു ഡാവിഞ്ചി കുടുംബത്തിലെ ആദ്യ മൈക്രോപ്രൊസസ്സർ. ടെക്സസ് ഇൻസ്ട്രുമെന്റ്സ് പിന്നീട് ഒറ്റ ഡി.എസ്.പി. മാത്രമുള്ള ചിപ്പുകളും (ഉദാ: DM643x) ഒറ്റ ആം പ്രൊസസ്സർ മാത്രമുള്ള ചിപ്പുകളും (ഉദാ: DM365) രംഗത്തിറക്കി. ക്യാമറകളിലാണ് ഇവ ഇന്ന് ഏറ്റവുമധികം ഉപയോഗിക്കുന്നത്.

## ചരിത്രം
2005 ഡിസംബർ 5നാണ് റ്റി.ഐ. ആദ്യമായി ഡാവിഞ്ചി വീഡിയോ പ്രൊസസ്സറുകൾ പുറത്തിറക്കിയത്. DM6443, DM6446 എന്നീ പ്രൊസസ്സറുകളായിരുന്നു അന്ന് പുറത്തിറക്കിയത്. ഒരു വർഷത്തിനുശേഷം ഡി.എസ്.പി. മാത്രമുള്ള ഡാവിഞ്ചി ചിപ്പുകൾ DM643x എന്ന പേരിൽ റ്റി.ഐ. പുറത്തിറക്കി.

## മോഡലുകൾ
### ആം + ഡി.എസ്.പി. രൂപകൽപ്പന
* TMS320DM6443, TMS320DM6446
* TMS320DM6467
* TMS320DM8127
* TMS320DM8147, TMS320DM8148
* TMS320DM8165, TMS320DM8168
### ആം മാത്രമുള്ള രൂപകൽപ്പന
* TMS320DM355
* TMS320DM365, TMS320DM367, TMS320DM368, TMS320DM369
* DM385, DM388
* DM8107
### ആം + വിഷൻ കോപ്രൊസസ്സർ രൂപകൽപ്പന
* DMVA1, DMVA2
* DMVA3, DMVA4
### ഡി.എസ്.പി. മാത്രമുള്ള രൂപകൽപ്പന
* TMS320DM6431, TMS320DM6433, TMS320DM6435, TMS320DM6437
* TMS320DM640, TMS320DM641, TMS320DM642, TMS320DM643, TMS320DM647, TMS320DM648

## അവലംബം

## പുറത്തേയ്ക്കുള്ള കണ്ണികൾ
*DaVinci Home Page 
*TMS320DM6446 Specifications
*DaVinci Developers Wiki  (hosted by TI)
*Linux DaVinci information catalog 
*2010 Freebsd daVinci PDF
മരിയോ ഗോട്സെ

2014ലെ ഫിഫ ഫുട്ബോൾ ലോകകപ്പ് നേടിയ ജർമനി ടീം അഗമായിരുന്നു **മരിയോ ഗോട്സെ**. അറ്റാക്കിങ് മിഡ്ഫീൽഡറാണ്. ലോകകപ്പ് ഫൈനലിൽ ജർമനിയുടെ വിജയഗോൾ നേടിയത് ഗോട്സെയാണ്.
## ജീവിതരേഖ
ഡോർട്ട്മുണ്ട് യൂണിവേഴ്സിറ്റിയിലെ അധ്യാപകനായിരുന്നു ജുർഗൻ ഗോട്സെയുടെ മകനായി ജനിച്ചു. അദ്ദേഹത്തിന്റെ സഹോദരൻ ഫെലിക്സ് ബയേൺ മ്യൂണിക്കിന്റെ അണ്ടർ-17 ടീമിൽ കളിക്കുകയാണ്. ഗോട്സെ ഒരു ക്രിസ്തുവാണ്.
## കായിക ജീവിതം
### ബൊറൂസിയ ഡോർട്ട്മുണ്ട്

8-ആം വയസിൽ ബെറൂസിയ ഡോർട്ട്മുണ്ടിന്റെ യുവ അക്കാദമിയിൽ ചേർന്നു. ബുണ്ടസ്ലിഗയിലെ ആദ്യമത്സരം 2009 നവംബർ 21ന് പകരക്കാരനായായിരുന്നു. ബുണ്ടസ്ലിഗ് വിജയിച്ച ഡോർട്ട്മുണ്ട് ടീമിലെ പ്രധാന കളിക്കാരനായിരുന്നു മരിയോ. ആ സീസണിൽ 8 ഗോൾ നേടി. 2012ൽ 2016 വരെ ഡോർട്ട്മുണ്ടുമായി പുതിയ കരാർ ഒപ്പിട്ടു. 
### ബയേൺ മ്യൂണിക്ക്

2013 ഏപ്രിൽ 23ന് 2013 ജൂലൈ 1 മുതൽ ബയേൺ മ്യൂണിക്കിനു വേണ്ടി കളിക്കുമെന്നു പ്രഖ്യാപിച്ചു. ഈ മാറ്റം ഗോട്സെയെ മികച്ച കളിക്കാരനായി മാറ്റി. 2013 ഓഗസ്റ്റ് 11ൽ ബയൺ മ്യൂണിക്കിനു വേണ്ടി ആദ്യ മത്സരം കളിച്ചു. 60 മിനുട്ടിൽ പകരക്കാരനായി ഇറങ്ങി 2 ഗോൾ നേടി.

### അന്താരാഷ്ട്ര കരിയർ
2014 ഫിഫ ലോകകപ്പിലെ യോഗ്യതാ മത്സരങ്ങളിൽ 4 ഗോൾ നേടി. അർജന്റീനയ്ക്കെതിരായ ഫൈനലിൽ 88-ആം മിനുട്ടിൽ മിറോസ്ലോവ് ക്ലോസെയ്ക്ക് പകരക്കാരനായി ഇറങ്ങി. ആന്ദ്രേ ഷൂർലെ നൽകിയ ക്രോസിൽ 113-ആം മിനുട്ടിൽ ഗോൾ നേടി.
## പ്രകടനം
### ക്ലബ്ബ് പ്രകടനം

.

### അന്താരാഷ്ട്ര പ്രകടനം

## അന്താരാഷ്ട്ര ഗോളുകൾ

## കിരീടങ്ങൾ
### ക്ലബ്ബ്
;ബൊറൂസിയ ഡോർട്ട്മുണ്ട്
*Bundesliga: 2010–11, 2011–12
*DFB-Pokal: 2011–12
* UEFA Champions League Runner-up: 2012–13

;ബയേൺ മ്യൂണിക്ക്
*Bundesliga: 2013–14
*DFB-Pokal: 2013–14
*UEFA Super Cup: 2013
*FIFA Club World Cup: 2013
### അന്താരാഷ്ട്ര തലം
;ജർമനി
* FIFA World Cup: 2014
* UEFA European Under-17 Championship: 2009
## അവലംബം

## പുറം കണ്ണികൾ
* 
* 
* 
* 

വർഗ്ഗം:ജർമ്മൻ ഫുട്ബോൾ കളിക്കാർ
വർഗ്ഗം:1992-ൽ ജനിച്ചവർ
വർഗ്ഗം:2014 ഫിഫ ലോകകപ്പിലെ കളിക്കാർ